
INTRODUCERE 


Antropologia este un domeniu care nu va înceta să păstreze multe taine 
pentru cunoaşterea omului în viaţa aceasta, Sfinţii Părinţi recunoscând greutatea 
cunoaşterii de sine a omului, a cunoaşterii desăvârşite a naturii umane şi, mai mult, 
a omului ca persoană. 1 Prin Revelaţie, omul descoperă că viaţa lui nu se termină cu 
moartea, ci este plină de semnificaţie, iar ceea ce dă această semnificaţie este 
comuniunea lui cu Dumnezeu. 

în Sfânta Scriptură, ca şi la Sfinţii Părinţi, problema omului este tratată 
soteriologic. Descrierea originii omului, a alcătuirii sale şi a situaţiilor prin care 
trece omul nu are loc, în sursele Revelaţiei, în virtutea unui scop monografic redus 
la el însuşi. Omul este văzut ca făptura raţională a lui Dumnezeu, dar care nu se 
află în starea fericită pentru care a fost destinat şi de aceea Revelaţia îi pune la 
dispoziţie cunoaşterea căii prin care se poate izbăvi din starea căzută. Sfânta 
Scriptură în întregime este dedicată mântuirii omului, şi astfel nu se poate spune 
că ar exista în ea părţi neglijabile sau care nu pot fi intrpretate în sens 
antropologic. 

Cărţile din Vechiul Testament care au, totuşi, un conţinut antropologic mai 
vizibil sunt Cartea Facerii (îndeosebi cap. 1-12, unde aflăm despre originea şi 
preistoria omului), cărţile sapienţiale în general, respectiv locuri din profeţi care 
reliefează poziţia, problemele şi îndatoririle omului înaintea lui Dumnezeu. Iar 
Noul Testament deţine în întregime informaţii de interes antropologic, având în 
centru Arhetipul antroploogic al lui Iisus Hristos. 

Părintele antropologiei creştine este Sf. Grigorie de Nyssa (sec. al IV-lea). 
El a scris opere speciale despre alcătuirea omului şi menirea pe care i-a dat-o 
Dumnezeu între celelalte făputuri şi înraport cu El. 

La toţi Sfinţii Părinţi, în general, se găsesc dezvoltate teme de interes 
antropologic, deoarece şi ei, ca şi Sf. Scriptură, dezbat problema mântuirii omului, 
ceea ce duce inevitabil la discutarea omului sub toate aspectele. Spre exemplu, 
Sfinţii Vasile cel Mare şi Ioan Gură de Aur (sec. al IV-lea) sunt importanţi pentru 
antropologia creştină deoarece ne oferă bogate comentarii privitoare la crearea 
omului în contextul creării lumii. Sf. Maxim Mărturisitorul (sec. al VH-lea) vede 
raţiunea omului în funcţie de Raţiunea divină (Logosul Hristos), dar şi în legătură 
cu raţiunile făpturii neraţionale pentru care este răspunzător. Sf. Ioan Damaschin 
(sec. al VUI-lea) sintetizează capitole legate de crearea omului, alcătuirea şi 
destinul său în teologia sa sistematică. 


1 Sf. Vasile cel Mare, Omilii la Hexaemeron, trad. Pr. D. Fecioru, în Scrieri , partea întâia, Ed. 
IBMBOR, PSB 17, Bucureşti, 1986, IX: VI, p. 178: „Da, într-adevăr lucrul cel mai greu dintre 
toate pare a fi să te cunoşti pe tine însuţi”. Sf. Ioan Damaschin, Dogmatica , trad. Pr. D. Fecioru, 
Ed. Scripta, Bucureşti, 2003, Cartea II, cap. II, pp. 70-74. 

Trei mari sfinţi marchează gândirea teologică ortodoxă asupra omului, 
respectiv antropologia ortodoxă, după Sinoadele Ecumenice. Simeon Noul Teolog 
(949-1022)' accentuează importanţa apropierii personale de Hristos prin rugăciune 
şi viaţă duhovnicească în general. Grigorie Palama (1296-1359), 1 * 3 marele 
reprezentant al gândirii ortodoxe, teoretizează doctrina energiilor devine necreate şi 
fundamentele isihasmului, ale vederii luminii Dumnezeieşti ca urmare a rugăciunii 
lui Iisus - învăţături adoptate la sinoadele isihaste (sec. XIV-XV, ultimul în 1451) 
de către întreaga ortodoxie. Nicodim Aghioritul (sec. al XVIII-lea) 4 dezvoltă un 
profund „existenţialism” ortodox al „războiului nevăzut”. 

Teologii ortodocşi contemporani îmbogăţesc şi ei demersul cunoaşterii 
omului ca fiinţă religioasă. Spre exemplu, Pr. Dumitru Stăniloae oferă, între altele, 
o profundă teologie a raportului dintre Sfânta Treime, om şi creaţie. Panayotis 
Nellas este teologul de numele căruia se leagă nu doar aprofundarea temei căderii 
în păcat, ci şi pentru înţelegerea hristologică a antropologiei creştine. Numele şi 
tematicile menţionate sunt inevitabil puţine şi incomplete, dar pătrunderea mai 
adâncă în problematica antropologiei creştine se va desfăşura, în conformitate cu 
obiectivele stabilite, pe tot parcursul acestei lucrări. 

Obiectivul central sau scopul acestei teze este a realiza o sinteză organizată 
a concepţiilor esenţiale pe care Revelaţia şi ştiinţa, sub toate aspectele acestora, ni 
le furnizează despre om şi relaţia lui cu Dumnezeu şi cu lumea. 

Voi pleca în realizarea acestei teze de la datul Revelaţiei referitor la originea 
omului, continuând cu o incursiune în teoriile ştiinţifice moderne legate de această 
temă. Probleme esenţiale de antropologie biblică şi teologică în general sunt chipul şi 
asemănarea omului cu Dumnezeu, starea actuală a omului şi a lumii, respectiv 
relaţionările şi finalităţile omului. Pentru a putea scrie o teză de antropologie creştină 
este importantă definrea rolului Revelaţiei în acest demers şi raportul ei cu ştiinţa, 
cultura şi istoria. Revelaţia este transmisă de către Dumnezeu şi receptată de om, astfel 
încât, felul în care se raportează omul la Revelaţie marchează cunoaşterea de sine a 
omului, atât în plan „individual”, cât şi în cel social-istoric. 

Scopul de a realiza o sinteză a aspectelor esenţiale pe care Revelaţia şi 
ştiinţa ni le furnizează despre om şi relaţia lui cu Dumnezeu şi cu lumea, va fi atins 
prin orgainzarea lucrării pe câteva categorii de obiective emergente. Obiectivele 


1 Sf. Simeon Noul Teolog, Discursuri teologice şi etice (Scrieri I), trad. Diac. Ioan I. Ică jr., Ed. 

Deisis, Sibiu, 1998 | SC, nr. 122, 129, Paris, 1966, 1967], ld.. Cateheze (Scrieri II), trad. Diac. Ioan 
I. Ică jr., Ed. Deisis, Sibiu, 1999 [SC, nr. 96, 104, 113, Paris, 1963, 1964, 1965]. 

3 Filocalia, voi. VII, trad. Pr. Prof. Dr. Dumitru Stăniloae, Ed. Humanitas, Bucureşti, 1999, pp. 207 
sqq. Omilii, voi. 1, trad. Dr. Constantin Daniel, Ed. Anastasia, Bucureşti, 2000. Cf. Pr. Prof. Dr. 
Dumitru Stăniloae, Viaţa şi învăţătura Sfântului Grigorie Palama, Ed. Scripta, Bucureşti, 1992. 

4 Bt(371ov KtAoupevov Aopaxoţ 7io7epo<;, 1785 axqv I. SKqxq IlavxoKpdxopa, EKbooq xo 1796; 
Eupvdcpaxa 7tveupaxtKd, 1800 - cf. Ocio<; Nuc6Sqpo<; o Aytopeixqţ, O adpazog nolcgog, Eic8oar| 
EuvoSelac; Z7tupl§covoc; Iepopovdxot), Nea SKqxq, Aytov 'Opo<;. AîtoSooq axq vea E77qvtKf): 
lepopovayoq BeveSucxoc;, 1998; Id., Hristoitia, Ed. Buna Vestire, Bacău, 1997; Sf. Nicodim 
Aghioritul, Războiul nevăzut, Ed. Buna Vestire, Bacău, 1996. 

PARTEA I 

ANTROPOLOGIA ÎN LUMINA REVELAŢIEI 


Revelaţia şi ştiinţa ne oferă cunoştinţe prin metode complet diferite, pe 
prima cale investindu-se încredere în Sfânta Scriptură şi în Sfânta Tradiţie, în timp 
ce ştiinţa îşi întemeiază cunoştinţele pe observaţie şi experiment. 

Oricât de înstrăinate ar părea aceste două căi de cunoaştere, există conver¬ 
genţe între metodele lor, datorate naturii umane şi limitelor ei. Ştiinţa nu poate 
rămâne la o serie de date, ci se doreşte realizarea unor sinteze teoretice cu semnifi¬ 
caţie, iar în construirea acestora, pe măsură ce le creşte complexitatea şi sfera 
integratoare, se investeşte încredere în supoziţii plauzibile logic. 

Credinţa religioasă în Revelaţie nu este nici ea una asumată în afara 
raţiunii, ci are nevoie de logică şi experimentare. Revelaţia, fiind descoperirea 
Raţiunii dumnezeieşti către raţiunile oamenilor, răspunde prin semnificaţiile sale 
profunde logicii omeneşti. Iar prin înaintarea în viaţa duhovnicească, omul 
experimentează adevărurile revelate. 

Credinţa şi cunoaşterea raţională se intercondiţionează atât în ştiinţă cât şi 
în religie, în primul domeniu pentru a investiga lumea materială, iar în celălalt 
domeniu pentru a ne deschide spre lumea spirituală. Omul trăieşte pe ambele 
planuri ale existenţei şi, de aceea, reducţia la una dintre cele două căi ale 
cunoaşterii este infructuoasă. 

Revelaţia îi descoperă omului legătura lui cu Dumnezeu şi cu făpturile 
spirituale ale îngerilor, începând din momentul creaţiei, continuând cu viaţa 
pământească şi continuând cu destinul său eshatologic. 

Capitolul I 

OMUL - FIINŢĂ CREATĂ DE DUMNEZEU 

Revelaţia, în întregul ei, înfăţişează apariţia omului ca rezultat al dragostei 
lui Dumnezeu. Astfel, omul nu doar că nu este singur, fiind înconjurat de fiinţe 
asemănătoare cu el prin spirit, îngerii, ci beneficiază de la începuturile sale de 
prezenţa iubitoare a Creatorului, care nu îl părăseşte pe tot parcursul vieţii sale, ci îi 
călăuzeşte subtil paşii spre mântuire, ca un Părinte care îi doreşte binele, dar lasă 
loc şi manifestării răspunsului omului, iubirii lui libere pentru Creator. 1 

1. Temeiuri revelaţionale şi patristice cu privire la aducerea omului la 
existenţă. 

Pentru cunoaşterea noastră limitată (1 Cor. 13,9-12), înţelegerea tuturor 
aspectelor legate de originea, alcătuirea, locul, rolul şi destinul omului este imposi¬ 
bilă. Cu toate acestea, nu suntem complet lipsiţi de date asupra acestei probleme. 
Pe de o parte, Revelaţia ne oferă, în măsura folosului spre mântuirea noastră, 
cunoştinţe descoperite de către însuşi Dumnezeu, prin sfinţii autori ai Bibliei şi prin 
Sfinţii Părinţi şi celelalte componente ale Sfintei Tradiţii a Bisericii, iar pe de altă 
parte, ştiinţa investighează cu instrumentele sale aceste aspecte, generând ipoteze 
de lucru, studii şi teorii prin care speră să se apropie de o mai bună înţelegere a 
omului şi a rolului său în contextul lumii. Ştiinţa a depus în ultimele două secole 
eforturi de sistematizare a cunoaşterii antropologice, iar teologia dispune şi ea deja 
de nişte coordonate clarificate de hotărârile dogmatice ale Sinoadelor Ecumenice şi 
de scrierile numeroşilor ei reprezentanţi de-a lungul mileniilor asupra complexei 
teme a originii şi a rolului omului în creaţie. 2 

Scriind despre actul special de creaţie al lui Dumnezeu, care îl aduce la 
fiinţă pe om. Sfântul Grigorie de Nyssa remarcă facerea omului după cea a 
celorlalte făpturi. 3 Omul este o făptură între celelalte, adică este creat. începutul 


1 Pr. Prof. Dr. Dumitru Stăniloae, Teologia Dogmatică Ortodoxă, voi. I-III, Ed. IBMBOR, 
Bucureşti, 1996-1997, voi. I, 1996, pp. 266-269. Id., Sfânta Treime - creatoarea, mântuitoarea şi 
ţinta veşnică a tuturor credincioşilor, în ORT, nr. 2, 1986, [pp. 14-42], pp. 14-17. 

2 Cf. V. Loichiţa, Hotărârile şi definiţiile dogmatice de credinţă ale celor şapte sinoade ecumenice, 
în MB, nr. 1-2, 1959, pp. 25-44. 

3 Sf. Grigorie de Nyssa, Despre facerea omului, în Scrieri II, PSB 30, trad. Pr. Prof. Dr. Teodor 
Bodogae, Ed. IBMBOR, Bucureşti, 1998, cap. II, pp. 20-21. Cf. Pr. Toma Gherasimescu, 
Creaţia universului din punct de vedere filozofic, ştiinţific şi biblic. Depozitul General, Roman, 
1929, voi. I, partea III, pp. 39-43. Pr. Prof. Liviu Galaction Munteanu, Istoria creaţiunii în 
lumina cercetărilor ştiinţifice. Cluj, 1929, pp. 1-9 sq. Cf. Petru Stamatidi, Genesa. Demonstraţie 
ştiinţifică [1791], reed. Em. Grigoraş, Institutul de Arte Grafice „Răsăritul”, Bucureşti, 1925, pp. 
18-19. 

originii sale l-a pus Dumnezeu, iar crearea lui ca ultimă făptură îi acordă o aură de 
superioritate faţă de celelalte. în limba română avem, pentru a exprima realitatea 
creată, termeni ca „făptură”, „creaţie”, „zidire”, cuvinte care conţin fiecare o nuanţă 
proprie şi apar şi în textele liturgice. Biblia foloseşte termeni diferiţi pentru a reda 
diferite aspecte ale actului creaţiei lui Dumnezeu în general sau al creării omului în 
special, cum ar fi spre exemplu, în greacă, noieco (a face, a crea) şi n/.ăaao) (a făuri, 
a plăsmui). 4 

Diferenţa apare între cap. 1 al Facerii , unde este relatată crearea lumii şi a 
omului (cf. Fac. 1,1 şi 1,26 âroajasv, respectiv Iloirjmopsv) şi Fac. 2,7, unde se 
insistă asupra alcătuirii omului din trup (âtĂaasv - a făurit, plăsmuit) şi suflet 
(eyevsTO - s-a făcut). Textul ebraic foloseşte N73 (a creat) în Fac. 1,1, iar în Fac. 
1,26 ntyy (a făcut), la forma de imperfect plural nţTl (să facem). în Fac. 1,27 103 
(„a crea”) se opune lui n'tyy? („să facem”) din versetul anterior: facerea omului este, 
de fapt, o creare a lui, o creare a unui tip existenţial nou. Omul este, deci, o 
categorie aparte în creaţia lui Dumnezeu, iar nu o fiinţă apărută întâmplător. 5 

Fac. 1,26 începe relatarea despre crearea omului, iar traducerea greacă din 
Septuaginta respectă diferenţa apărută în textul ebraic în privinţa verbului folosit 
pentru a exprima crearea noii făpturi. în ebraică este folosit imperfectul în loc de 
perfect şi pluralul (pers. I) în loc de singular, iar în greacă apare conjunctivul plural 
(pers. I), care ar traduce de obicei iussivul ebraic, un imperfect prescurtat. 6 

Literatura exegetică patristică şi modernă observă modificarea de limbaj 
produsă în Fac. 1,26 cu ocazia descrierii creării omului: în textul biblic este folosit 
aici termenul „să facem” în loc de „a făcut Dumnezeu...” pentru a sublinia impor¬ 
tanţa specială a omului între celelalte făpturi, iar în lumina teologiei creştine, 
pluralul este o evidenţă a sfatului din sânul Sfintei Treimi care a avut loc în cazul 
creării omului. Acest „sfat” nu este echivalentul gândirii omeneşti prin încercări, ci 
evidenţiază importanţa dată de către Dumnezeu creării omului. 7 


4 Cf. S. Basilius Magnus, Oratio II, De hominis structura, PG 30, col. 40B - 41C. Cf. Sf. Vasile cel 
Mare, Omilii la Psalmi, în Scrieri I, PSB 17, trad. Pr. Prof. Dr. Dumitru Fecioru, Ed. IBMBOR, 
1986, VII:6, Omilie la Psalmul XXXII, p. 254-255. 

5 Sf. Ambrozie al Milanului, Hexaemeron, în Scrieri I, trad. Prof. David Popescu, PSB 52, Ed. 
IBMBOR, 2007, VI, 1, 42-45, pp. 53-56. Cf. P. Paul Joiion SJ, Grammaire de l'Hebreu bibilique, 
Institut Biblique Pontifical, Roma, 1947. Pr. Prof. Dr. Emilian Corniescu, Pr. Prof. Dr. Dumitru 
Abrudan, Limba ebraică biblică, Ed. IBMBOR, Bucureşti, 1996. Pr. Prof. Liviu Galaction 
Munteanu, op. cit., pp. 159-168. 

6 Pr. Prof. Dr. Emilian Corniţescu, Pr. Prof. Dr. Dumitru Abrudan, Limba ebraică biblică, Ed. 
IBMBOR, Bucureşti, 1996, p. 86. 

7 Henri Joseph Crelier, La Sainte Bible. La Genese et introduction au Pentateuque, ed. Franciscus, 
Archiepiscopus Parisiensis, Paris, 1888, pp. 24-25. Sf. Dionisie Areopagitul, Despre Ierarhia 
Cerească, în Opere complete, trad. Pr. Dumitru Stăniloae, Ed. Paideia, Bucureşti, 1996, 111:2, pp. 
19-20. Sf. Maxim Mărturisitorul, Ambigua, PSB 80, trad. de Pr. Prof. Dumitru Stăniloae, Ed. 
IBMBOR, Bucureşti, 1983, I, 7d, pp.79-81. Pr. Prof. Dr. Dumitru Stăniloae, Teologia Dogmatică 
Ortodoxă, voi. I-III, ed. cit., voi. I, pp. 238-241. 

Primul verset al Sfintei Scripturi mărturiseşte un articol fundamental din 
credinţa creştină (aceeaşi la evrei, de la care preluăm Vechiul Testament şi la 
musulmani în acest punct): «La început a făcut Dumnezeu cerul şi pământul» {Fac. 
1,1). în Simbolul credinţei, acest pasaj apare în primul articol, despre Dumnezeu 
Tatăl: «Cred întru unul Dumnezeu, Tatăl Atotţiitorul, făcătorul cerului şi al 

O y\ 

pământului, al tuturor celor văzute şi nevăzute». In articolele referitoare la Fiul şi 
la Sfântul Duh apar din nou referiri la creaţie: Fiul este Cel „prin care toate s-au 
făcut” (v. In. 1,3); iar Sfântul Duh, „Domnul de viaţă Făcătorul” (cf. In. 6,63). 

Orice acţiune a lui Dumnezeu asupra creaţiei, este comună Persoanelor 
Sfintei Treimi, încât nu se putea ca însăşi crearea lumii, inclusiv a omului, să aibă 
un alt caracter. Se poate spune că lucrarea de creare a lumii este una singură, iar 
fiecare Persoană a Sfintei Treimi se revelează ca accentuând un aspect al acesteia. 
Conlucrarea treimică trebuie înţeleasă mai presus de ceea ce putem conceptualiza 
în cazul relaţiilor dintre persoanele create, respectiv în spiritul unităţii naturii 
Persoanelor Sfintei Treimi. Aşadar, actul creaţiei este unic, întrucât ar fi incomplet 
în lipsa contribuţiei vreuneia dintre Persoanele Sfintei Treimi. 

Atunci când vorbim despre lucrarea Tatălui, a Fiului, respectiv a Sfântului 
Duh nu trebuie să omitem unitatea acestor lucrări, imposibilitatea separării lor una 
de alta, întrucât lucrările Persoanelor treimice pot fi concepute doar împreună, în 
unitatea firii lor dumnezeieşti. Fiecare dintre Persoanele Sfintei Treimi este unită cu 
celelalte „nu mai puţin decât faţă cu sine însăşi”, cum arată Sf. Grigorie de 
Nazianz. 9 De aceea, paradoxal, acţiunea uneia dintre Persoanele Sfintei Treimi este 
aceeaşi cu ale celorlalte, fiind nevoiţi să le numim după mulţimea efectelor lor, 
precum şi după iconomia care ni se revelează cu privire la rolul Persoanelor Sfintei 
Treimi faţă de creaţie, deşi acest rol nu poate fi gândit nici el separat, ci în unitate 
în sânul Sfintei Treimi. 10 


Octoihul mic, Tiparul Tipografiei Eparhiale, Sibiu, 1991, p. 17. Traducerea corectă este cu 
virgulă între Dumnezeu şi Tatăl, pentru a arăta mai întâi unitatea fiinţială a Sfintei Treimi, 
începând apoi cu Tatăl, care generează această unitate - cf. Kupw ’E/csicpaţa. TlpoaEvxpzdpiov, 
riavviGiâ, 1994, p. 18: ,JIiozsvco sig sva 0sov, IlazEpa navzoicpdzopa, noirjzrjv ovpavov nai ypg 
...”. S. Augustinus, De Genesi contra Manichaeos, PL 34, Liber Primus, cap. II, col. 174-176. 

9 Sf. Grigorie de Nazianz, Cuvântări teologice, ed. cit., V:XVI, p. 167: „fiecare dintre 
Persoanele Treimii este una cu persoanele cu care este unită, nu mai puţin decât faţă cu sine 
însăşi, datorită identităţii de fiinţă şi de putere”. S. Gregorii Theologi: Oratio XXXI - Theologica 
V - De Spiritu Sancto, PG 36, col. 152 B: „âĂĂâ ro sv axacnov avzwv axa ttqo; zo o-u'yxalfiavov ov% 
yTTOv rjv ttqo; lăuzo, tq) ravrip zy; oucrla; xal zzj; Huvâpew;. Kai ovzo; o zrj; âvocrau); Ăoyo;, oaov e<p’ 
oh; 'ripaî; xazeiĂziipapaiP. 

10 Pr. Prof. Dr. Dumitru Stăniloae, Sfânta Treime - creatoarea, mântuitoarea şi ţinta veşnică a 
tuturor credincioşilor, loc. cit., pp. 14-17. Id., Sfânta Treime şi creaţia lumii din nimic în timp, în 
MO, anul XXXVIII, nr. 2, mart.-apr., 1987, [pp. 41-69], pp. 43-55. Pr. Prof. Athanase Negoiţă, 
Teologia biblică a Vechiului Testament, Ed. „Credinţa noastră”, Bucureşti, 1992, pp. 44-45 
(Creaţia), 45-47 (Creaţia în Geneza), 86 sq. (crearea trupului şi a sufletlui). Jean Kovalevsky, 
Taina originilor, trad. Dora Mezdrea, Ed. Anastasia, Bucureşti, 1996, pp. 19-39. 

Finalul din Fac. 2,3 la săptămâna creaţiei foloseşte ambele verbe, „a crea” 
Ona) şi „a face” (ntry), după cum aceste verbe au fost folosite diferenţiat şi până 
acum, pentru a arăta crearea unui tip nou de existenţă, respectiv realizarea unei 
naturi noi cu ajutorul a ceva deja creat (din pământ, din ape etc.): n’n'bg ta3-"i#ţŞ 
nittfşf?. (pe care le-a făcut Dumnezeu când le-a creat), tradus în Septuaginta <bv 
rjQ^aro o Ssog notîjtrai. 

Pentru a exprima aceeaşi lucrare a lui Dumnezeu a realizării unei făpturi noi 
din ceva deja existent, Fac. 2,7 începe cu QîNn-nş a’n'bs: ninţ = „Şi l-a 

plăsmuit / modelat Domnul Dumnezeu pe om (Adam)”. Verbul provine de la ÎS" 1 
(la perfect piei, 3 sg. m.), „a plăsmui / modela ca olarul”, având ca şi corespondent 
în Fac. 2,8 forma de perfect qal "IX? . Amândouă aceste verbe, din Fac. 2,7-8 sunt 
traduse în Septuaginta cu nXăcraco la forma de aorist, pers. 3 sg.: snXatrsv. Aceste 
verbe, care indică modelarea asemenea olarului (IX?) sau plăsmuirea de orice fel 
(7 zÂâaaco), se referă la crearea trupului omului. Se poate remarca, de asemenea, că, 
în timp ce olarul foloseşte lut pentru a-şi făuri produsele meşteşugului său, 
Dumnezeu a folosit acelaşi material, luând „praf’, „ţărână” sau „lut” ("IDŞ) din 
pământ (naişn-lb ipy - ebraic; %ovv ano rrjg yrţg - Septuaginta), ceea ce arată că 
alcătuirea trupului omenesc are aceleaşi elemente de bază ale materiei ca şi 
pământul sau corpurile nevii în general. 11 

în privinţa sufletului, crearea sa este redată de către textul biblic diferit de 
cea a trupului: sufletul nu este plăsmuit din ceva existent anterior, ci este dăruit 
special de către Dumnezeu şi este responsabil şi pentru animarea vieţii biologice a 
trupului: «şi a suflat în faţa lui suflare de viaţă şi s-a făcut omul fiinţă vie» (Fac. 
2,7, ultima parte). Textul românesc traduce aici Septuaginta: xai svs<pv<nr)<rsv sig ro 
T.qoaamov ai/rov nvorjv ţorTjg, xai ayavaro o avXqamog sig ipvx'rţv Coxro.v. Textul ebraic 
este puţin diferit: rrn Qisn ’nţl n ,9 n na#) vşşş nş s l, adică: „şi a suflat în nările 
lui suflarea vieţii şi a devenit omul suflet viu”. 

în aceeaşi arie a terminologiei biblice a creaţiei ne poate atrage atenţia 
textul din Iov 10,8: «Mâinile Tale m-au făcut şi m-au zidit». Dacă luăm în 
considerare textul Septuagintei, «ai %zîqeg trou anXacrâv ţia xai ar.oifjcrâv fia», atunci ar 
trebui tradus: «mâinile Tale m-au făurit (întocmit, plăsmuit, alcătuit) şi m-au făcut 
(creat)». 

Textul ebraic este acesta: « rsy) ,«^ 5 ?»] fM-şy 77 ’ = a întocmi, plăsmui; 
"77 = a face), similar celui grec. Această dualitate a termenilor folosiţi, atât în Fac. 
2,7, cât şi în Iov 10,8 denotă alcătuirea omului pe baza a două principii, material şi 
spiritual, distincţie săvârşită de către Dumnezeu încă din actul creării omului. 

Facerea omului este complet diferită de cea a celorlalte făpturi, având o 
natură distinctă, atât faţă de îngeri cât şi faţă de făpturile materiale. în ordinea 
creaţiei, omul apare ultimul, trupul fiindu-i făurit, plăsmuit („a făurit, a plăsmuit” - 
vb. attXaaa aor. 3 sg. n/.ănmo) din ţărână, adică din ceva ce exista deja. Dar trupul 


11 Cf. Henri Joseph Crelier, op. cit., pp. 33-34. 

capătă noi proprietăţi prin unirea cu sufletul, iar acesta, partea conducătoare, a fost 
făcut (vb. noisto ) aparte faţă de făpturile create până atunci, şi nu oricum, ci omul 
este fiinţa făcută spre a fi chip al lui Dumnezeu; omul interior este oglinda lui 
Dumnezeu menită să primească părtăşia Lui. 12 

Aşadar, întrucât omul se înscrie între „creaturi” („făpturi”, „zidiri”), înseam¬ 
nă că deţine în comun cu toate acestea unele atribute. Ceea ce omul are în comun 
cu piatra, corpurile cereşti, substanţele materiale, plantele şi animalele sunt cel 
puţin două atribute: (1) faptul că toate acestea există şi (2) faptul că au un început. 
Aceste două atribute sunt absolut certe şi pentru ştiinţă, iar lor li se mai pot adăuga 
două, însă discutabile - nu atât ca şi calităţi observabile ale realităţii create, cât în 
ce priveşte modalitatea în care ele pot fi înţelese prin prisma fiecărei concepţii 
despre lume în parte. Acestea sunt, dacă le numim prin prisma teologiei creştine: 
(3) faptul că sunt create şi (4) faptul că au o finalitate. Ultimele două atribute se 
referă la relaţia existenţei create cu Creatorul lor, respectiv la dimensiunea lor 
teleologică. Omul, ca făptură raţională, este capabil el însuşi să înţeleagă că orice 
realitate existentă observabilă presupune un început şi o anumită ierarhizare în 
rândul existenţelor (ontică). 12. 

Reflecţia asupra începutului şi caracterului fiinţei umane produce conştien¬ 
tizarea logică şi valorică a naturii umane, deoarece omul a fost creat ca o făptură 
specială în planul lui Dumnezeu. Această valoare dată omului de către Dumnezeu 
se transferă asupra tuturor membrilor neamului omenesc, descendenţi din Adam şi 
Eva. Apariţia tuturor urmaşilor acestora nu mai are loc prin crearea directă a lui 
Dumnezeu, ci prin conlucrarea dintre oameni (capabili de reproducere biologică, 
dar şi de sentimente profunde de dragoste) şi puterea creatoare a lui Dumnezeu. 
Prin observarea continuităţii indivizibile a ontogenezei omului, căreia i se pot 
constata etape, de la celula-ou până la naştere (embriogeneză) şi apoi prin copilărie 
spre maturitate şi bătrâneţe, se impune respectul pe care îl datorăm vieţii omului 
din momentul celulei-ou şi până la moartea sa şi dincolo de aceasta în veşnicie. 
Criteriul prezenţei conştiinţei în om se îmbină cu cel al manifestării ei treptate în 
ontogeneză, respectiv a manifestării ei variate în funcţie de persoane şi de starea lor 
de sănătate fizică şi psihică. 14 


12 S. Basilius Magnus, Oratio II, De hominis structura. PG 30, col. 40B - 41C. Sf. Dionisie 
Areopagitul, op. cit., III, 2, pp. 19-20. Pr. Prof. Dr. Dumitru Stăniloae, Teologia Dogmatică 
Ortodoxă, voi. I-III, ed. cit., voi. I, pp. 238-241. Sf. Maxim Mărturisitorul, op. cit., I, 7d, pp. 79- 
81. Cf. Han Walter Wolff, Anthropology ofthe Old Testament, Sigler Press, 1996, pp. 22 sq. 

13 Sf. Vasile cel Mare, Omilii la Hexaemeron, trad. Pr. D. Fecioru, în Scrieri I, PSB 17, ed. cit., 
I: V, p. 76. Sf. Chirii al Alexandriei, Scrieri IV, Comentarii la Evanghelia Sfântului Ioan, PSB 
41, trad. Pr. Prof. Dumitru Stăniloae, Ed. IBMBOR, Bucureşti, 2000, p. 19. Sf. Ioan Damaschin, 
op. cit.. Cartea II, cap. I, p. 45. 

14 Prof. Dr. John Breck, Darul sacru al vieţii, ed. cit., pp. 166-175. Jean-Claude Larchet, Statutul 
embrionului după tradiţia patristică, trad. Maria Oprea, în KT, anul VIII (80), nr. 1, ian.-mart., 
Sibiu, 1998, pp. 28-49. Mitropolit Nicolae Corneanu, Problema timpului de apariţie a sufletului, 
în RT, anul VIII (80), nr. 1, ian.-mart.. Sibiu, 1998, pp. 50-58. 

Aşadar, pentru ca omul să se relaţioneze în lume, este imposibil, în modul 
în care el percepe realitatea care îl include, să nu apară un minimum de ierarhizare 
ontologică, începând de la nivelele cognitive primare din copilărie, respectiv în 
cadrul tuturor tipurile culturale umane. 15 Iar dacă această ierarhizare ontologică, ce 
apare în modul în care noi percepem lumea, nu ar corespunde unei ierarhizări 
ontice, adică reale, atunci am trăi într-o i-realitate sau non-realitate. în decursul 
istoriei gândirii omeneşti au apărut filosofii de un subiectivism extrem, care presu¬ 
puneau o ruptură iremediabilă între realitatea ca atare şi percepţia fiecărui individ 
uman despre realitate. Putem să punctăm poziţia mai echilibrată a lui Kant, care 
vorbeşte de omul care se relaţionează cu lumea şi a cărui cunoaştere, deşi prezentă, 
este limitată. Cunoaşterea omului sporeşte continuu, ceea ce creează un imanent 
(un imediat-cunoscut sau cognoscibil) şi un transcendent, „realităţi” care sunt de 
fapt una, întrucât dacă din aceeaşi realitate ceva se află (deja) sub incidenţa imanen¬ 
tului, altceva rămâne în transcedent şi suscită nevoia omului de a cunoaşte mai mult. 

O latură mai luminoasă a filosofiei ne arată că omul trebuie văzut în relaţie 
cu lumea sau chiar pe deplin ca persoană. Cu atât mai mult, teologia creştină (sau 
întreaga tradiţie iudeo-creştină) nu poate afirma mai puţin despre om, întrucât îi 
recunoaşte acestuia statutul de „chip” al lui Dumnezeu, entitate care trăieşte, simte 
şi cugetă, percepe lumea şi pentru aceasta merită pe deplin denumirea de individ 
raţional sau persoană. 16 

Percepţia ierarhiei existenţelor este influenţată hotărâtor de mediul cultural, 
astfel încât nimeni nu se poate sustrage unei (unor) tradiţii de gândire. Ierarhia 
clasică distingea regnul mineral (existenţa simplă), cel vegetal (cu capacităţi 
metabolice şi autoreproducătoare - cu «sămânţă» Fac. 1,11-12) şi cel animal. în 
rândul „animalelor”, în sens clasic, intră «fiinţe cu viaţă în ele» sau „tot sufletul 
viu”, desemnând animalele cu suflare, nefeş, respiraţie (Fac. 1,20; Fac. 9,10,12). 
Prin „animale” în sens clasic se înţeleg mai mult animalele superioare, cu capacităţi 
senzoriale (sistem nervos) şi instincte mai dezvoltate. Omul adaugă inteligenţa sau 

17 

capacitatea comprehensivă şi de autogestionare raţională asupra instinctelor. 

Un termen pe care Sfânta Scriptură îl ataşează adesea vieţii este sângele. în 
vechea noţiune de „sânge” se poate include şi sistemul endocrin, respectiv funcţio¬ 
narea metabolismului. De aceea apare în Biblie interdicţia consumului de sânge 


15 Cf. Abraham Monk, Su provincia fue el mundo... La contribucion de Franz Boas a la 
Antropologia Cultural, în Franz Boas, Cuestiones fundamentales de Antropologia Cultural [The 
Mind of Primitive Mari], Solar/ Hachette, Buenos Aires, 1964, pp. 7-15, 19-33, 49-65, 144 sq. 

16 Cf. Xavier Zubiri, op. cit., pp. 303-332 ş.a. 

17 Cf. Sf. Grigorie de Nyssa, Despre facerea omului, în Scrieri II, PSB 30, ed. cit., cap. VIII, pp. 
28-29. I. Hăulică, Fiziologie umană, Ed. Medicală, Bucureşti, 1996, pp. 51 sq., 409 sq. Conf. 
Dr. L. Atanasiu, Fotosinteza - realizări şi persoective, în Probleme actuale de biologie. 
Ministerul Educaţiei şi învăţământului, Bucureşti, 1986, pp. 147-164. Gabriela Şerbănescu- 
Jitariu, Constantin Toma, Morfologia şi anatomia plantelor, Ed. Didactică şi Pedagogică, 
Bucureşti, 1980, pp. 13 sq. Prof. Dr. D. Dumitru I. Roşea, Fiziologie animală, voi. I, Univ. 
Babeş-Bolyai, Cluj-Napoca, 1976, passim. 

{Fac. 9,3-4), întrucât sângele reprezintă viaţa animalului; iar această interdicţie 
rămâne în vigoare pentru creştini, cărora nu li se mai cere însă respectarea 
distincţiei mozaice dintre animalele curate şi necurate {Fapte 15,20). 18 

Textele biblice analizate oferă deja pentru antropologia creştină un funda¬ 
ment solid pentru a considera omul ca fiinţă creată printr-o lucrare specială a 
Sfintei Treimi. Dumnezeu a proiectat şi realizat alcătuirea specifică a omului din 
suflet şi trup, partea spirituală, respectiv cea materială a fiinţei sale. Sufletul 
animează trupul, prezenţa lui în trup făcând posibilă viaţa biologică a acestuia din 
urmă. Ca organism biologic omul are prezente în trupul său caracteristicile unui 
animal de tip superior, înzestrat cu capacitate de percepţie senzorială şi de reacţie 
instinctuală faţă de stimuli. Ca fiinţă spirituală, omul se aseamănă cu îngerii, 
respectiv, într-o măsură limitată, cu Dumnezeu, Creatorul Său. 19 

în concepţia creştină, la creaţie participă în mod egal ca vrednicie, voinţă şi 
iubire, dar cu unele deosebiri ca rol, fiecare Persoană a Sfintei Treimi: lumea este 
creată de către Tatăl, prin Fiul, în Sfântul Duh. Energia divină necreată, ca manifes¬ 
tare a fiinţei dumnezeieşti, aduce la existenţă o realitate cu o natură şi energie 
aferentă create. Creaţia este diferită de Creator, dar dependentă (în esenţa şi 
manifestările ei) de energia divină necreată. Singurul Dumnezeu, Sfânta Treime, 
este: El însuşi cauza existenţei / fiinţării Sale, absolut independent, nelimitat, 
nelimitat în spaţiu şi timp (veşnic). Duh pur, omniprezent (în spaţiu-timpul lumii), 
perfect consecvent cu Sine (voinţa Sa îi exprimă fiinţa), atotputernic, unul în fiinţă, 
absolut unic. Creatorul lumii este atotştiutor, atotînţelept, liber de orice constrân¬ 
gere morală, sfânt, iubitor, drept, adevăr (absolut) - şi izvor al tuturor acestora. 
Dumnezeu a creat lumea din iubire, cu dărnicie, pentru ca şi alte făpturi, diferite de 
El, să se bucure de existenţă şi de părtăşia la fericirea Sa. Fiinţele raţionale, respec¬ 
tiv omul, ca microcosmos sau sumă a lumilor, spirituală şi materială, se bucură în 
mod conştient şi dialogal de existenţă. 20 

Din punct de vedere antroplologic, relaţia omului cu atributele lui 
Dumnezeu este una teleologică şi astfel axiologică: dacă omul nu ar fi în relaţie cu 
o fiinţă care să deţină aceste atribute în mod perfect, existenţa omului ar fi inutilă, 
deoarece relativul nu se poate alimenta pe sine. Această dependenţă valorică a 
omului de Dumnezeu a fost sesizată uneori şi în axiologia filosofică, sau din partea 
unor cercetători care vin dinspre filosofie spre teologie. Din imposibilitatea ca 
valoarea relativă, implicit nedesăvârşită, să fie reper pentru relativul omului, 


18 Pr. Prof. Dr. Mircea Chialda, Sacrificiile Vechiului Testament, Caransebeş, 1941, pp. 31-40. 

19 Cf. Sf. Grigorie de Nyssa, op. cit., cap. VIII, pp. 28-29 sq. Id., Dialogul despre suflet şi 
înviere, PSB 30, ed. cit., 1998, p. 354. 

20 Pr. Prof. Dr. Dumitru Stăniloae, Sfânta Treime - creatoarea, mântuitoarea şi ţinta veşnică a 
tuturor credincioşilor, loc. cit., pp. 14-17. Lars Thunberg, Antropologia teologică a Sfântului 
Maxim Mărturisitorul. Microcosmos şi mediator, trad. Anca Popescu, Ed. Sofia, Bucureşti, 
2005, pp. 101-108. S. Gregorii Theologi, Oratio XXXVIII - In Theophania sive Natalitia 
Salvatoris, IV, PG 36, col. 317 B. 

nedesăvârşit prin sine însuşi, apare nevoia de absolut, fără de care nu poate exista 
nici axiologie şi nici teleologie. 21 

Există o legătură strânsă între atributele lui Dumnezeu şi creaţie: creaţia 
oglindeşte atributele lui Dumnezeu întrucât El îi este cauză a existenţei: „Nu i-a dat 
lumii cauza existenţei ei, aşa cum spun aceia, ci că Dumnezeu însuşi a făcut-o: ca 
bun, această operă folositoare; ca înţelept această operă preafrumoasă; ca puternic, 
această operă foarte mare”. 22 Faptul că lumea ( creaţia ) îşi are cauza existenţei în 
afara sa, în Dumnezeu (Cel necreat), explică relativitatea atributelor creaţiei, dar şi 
că sunt o reflectare a celor dumnezeieşti. Iar omul este, şi din acest punct de vedere, 
o culme a creaţiei, deoarece oglindeşte în fiinţa lui şi Raţiunea dumnezeiască sau 
Logosul divin, Cuvântul lui Dumnezeu care personifică (ontic, deci în mod real, nu 
ca figură de stil) raţionalitatea dumnezeiască. 

Natura Creatorului, modalităţile existenţei Sale necreate se resfrâng în actul 
creaţiei. I-ar fi imposibil, spre exemplu, unei divinităţi panteiste să creeze lumea 
"cx nihilo", ca Dumnezeul creştin. Creaţia însăşi oglindeşte însuşirile Creatorului 
ei. Un Dumnezeu bun, cum arată Sfântul Vasile cel Mare, aduce la existenţă o 
operă folositoare. Aşa ceva nu s-ar putea întâmpla în cazul dualist al unei 
confruntări dintre un Dumnezeu bun şi unul rău. Omul nu ar putea învinge răul dacă 
însuşi Dumnezeul binelui nu ar putea aceasta. In cazul opoziţiei absolute între bine şi 
rău, Dumnezeu creatorul nu ar fi absolut şi, deci, unic, singur în „poziţia ontică” a 
divinităţii, care este mai mult decât o poziţie ontică, e o existenţă de nedefinit 
pentru noi, cei creaţi, pentru că e o existenţă necreată. în afara reperului absolut al 
lui Dumnezeu, Care este mai mult decât un reper conceptual, moralitatea ar deveni 
lipsită de sens, iar aspiraţiile omului de a cunoaşte şi de a se autodepăşi ar deveni 
nejustificabile. Dacă omul nu se îndreaptă spre Dumnezeu ca spre Părintele său 
creator, în comuniune cu care îşi regăseşte pacea şi fericirea, atunci omul nu are 
spre ce se îndrepta, pentru că tot ce nu e veşnic sau, altfel spus, ceea ce nu e absolut 
în orice calitate a sa, nu poate da omului un destin nici fericit, nici veşnic. Dacă 
viaţa omului s-ar sfârşi în sine însăşi, aceasta ar fi, astfel, un nonsens. 23 

Dacă firea dumnezeiască nu ar fi una complet distinctă de cea creată şi 
independentă de ea, creaţia nu ar găsi în Dumnezeu o alteritate care să o îmbogă- 


21 Alasdair Maclntyre, Tratat de morală. După virtute, trad. Catrinel Pleşu, Ed. Humanitas, 
Bucureşti, 1998, pp. 34-49. Hogan Pâdraig, Virtue, Vice and Vacancy in Educaţional Policy and 
Practice, British Journal of Educaţional Studies, Voi. 48, No. 4 (Dec., 2000), pp. 371-390. 

22 Sf. Vasile cel Mare, op. cit., I: VII, p. 78. Pr. Prof. Dr. Dumitru Stăniloae, Teologia 
Dogmatică Ortodoxă, voi. I-III, Ed. IBMBOR, ed. cit., voi. I, pp. 107-111. Id., Dinamica 
creaţiei în Biserică, în ORT, anul XXIX, nr. 3-4, 1977, pp. 281-291. 

23 Sf. Vasile cel Mare, op. cit., I: VII, p. 78. Pr. Toma Gherasimescu, Ce spun despre facerea 
lumii filozofii supranaturalişti?, Ed. “Credinţa ortodoxă”, Biblioteca intelectualului, seria 1, nr. 
1, Bucureşti, 1935, pp. 7-8. Dr. Nicodem Munteanu, Creaţiunea lumei după ştiinţele naturale şi 
Biblie.Tratat apologetic după C.E. Luthardt, Ed.H.Goldner, Iaşi, 1898, pp. 11-12. Pr. Prof. 
Dumitru Stăniloae, art. cit., pp. 333-355. Cf. Jack David Eller, Introducing Anthropology of 
Religion, Routledge, New York and London, 2007, pp. 134-159. 

ţească şi Dumnezeu nu ar putea fi un izvor desăvârşit al fiinţării lumii. Doar 
„nefiind nimic din cele ce sunt”, Dumnezeu poate fi cauza acestora, arată Sfântul 
Dionisie Areopagitul. 24 La Hegel sau în Cabala iudaică, Dumnezeu ajunge 
dependent de oameni în realizarea Sa în lume, dar chiar şi în opera de creaţie, 
spiritele umane fiind o necesitate a divinităţii pentru manifestarea ei în lume. 
Dumnezeu ar fi, în acest caz, izolat, fără a putea dispune de creaţia Sa decât prin 
intermediul omului, înţelegându-se greşit libertatea umană ca venind în contadicţie 
- dialectică istorică - cu cea divină, problema rezolvându-se de ambele părţi în 
aceste sisteme filosofice abia când voinţele acestora (divină şi umană) coincid. 25 

Treimea este numărul desăvârşit al Persoanelor unicei fiinţe dumnezeieşti. 
Una sau două Persoane nu pot explica atât de bine desăvârşirea iubirii şi capaci¬ 
tatea divinităţii de a se deschide spre creaţie fără să se confunde cu ea, atât în actul 
creator, cât şi în pronie. 

Un Dumnezeu monopersonal nu poate explica iubirea, deci nici creaţia. 
„Rămânând” monopersonal, înseamnă că nu-şi voieşte o alteritate cu care să se afle în 
dialog, deci nu voieşte comuniunea. Dacă am avea, deci, un Dumnezeu care nu 
voieşte comuniunea unor persoane de aceeaşi cinste cu El, cu atât mai mult acesta 
nu ar voi comuniunea cu persoane inferioare în cinste (creaturile). Cu atât mai puţin 
ar avea capacitate creatoare o entitate impersonală. în acest caz, ar însemna că 
efectul depăşeşte cauza, deoarece "ceva" lipsit de calitatea de persoană ar fi în stare 
să producă persoanele umane. 26 

De asemenea, "ceva" inconştient nu poate produce conştiinţe distincte. 
Tendinţa firească a omului de a se raporta la Dumnezeu în devenirea sa spirituală ar 
fi dizarmonică, lipsită de obiect în faţa unei divinităţi impersonale, deoarece un 
"ce" nu poate fi model pentru un "cine". Omul învaţă de la părinţi, de la profesori, 
"cât trăieşte învaţă", dar nu ar avea nimic de învăţat de la "acea entitate imperso¬ 
nală" care l-ar fi produs, pentru că aceea nu ar putea să-i comunice, nu ar avea 
această capacitate pe care omul, în schimb, o are, după chipul Dumnezeului perso¬ 
nal al Revelaţiei. Dumnezeul real, Creator al lumii, atunci când comunică, poate nu 
doar să comunice prin limbaj perceptibil prin simţuri, în felul omului (vorbire sau 

24 Sf. Dionisie Areopagitul, Despre Numirile Dumnezeieşti, în Opere complete, ed. cit., I, 1, p. 
135. îl voi numi astfel în teză pe acest autor, în conformitate cu felul ales de Pr. Dumitru 
Stăniloae, fără a intra în detaliile problemei identităţii autorului, căruia unii autori aleg să îi 
adauge determinativul de „Pseudo”. 

25 Christos Yannaras, Heidegger şi Areopagitul, trad. Nicolae Şerban Tanaşoca, Ed. Anastasia, 

1996, pp. 42-44. Cf. Georg Lukâcs, Ontologia existenţei sociale, intr. N. Tertulian, Ed. Politică, 
1975, pp. 66-170. Georg Wilhelm Friedrich Hegel, Prelegeri de filozofie a religiei, trad. D.D. 
Roşea, Ed. Academiei Republicii Socialiste România, 1969, pp. 314-332, 347-358, 421 sq. 

Alexandru Şafran, Cabala, Ed. Univers Enciclopedic, Bucureşti, 1996, pp. 313-314. 

26 Pr. Prof. Dr. Dumitru Stăniloae, Teologia Dogmatică Ortodoxă, voi. I-III, ed. cit., voi. I, pp. 
198, 212-213, 215-216. Id., Sfânta Treime, structura supremei iubiri, în ST, anul XXII, nr. 5-6, 
1970, pp. 333-355. Pr. Prof. Acad. Dr. Dumitru Stăniloae, Studii de teologie dogmatică 
ortodoxă, Ed. Mitropoliei Olteniei, Craiova, 1991, p. 205. 

scriere), ci Se comunică şi prin energiile Sale, iar comunicarea interumană este 
nedeplină fără integrarea ei în dialogul din sânul Sfintei Treimi. Deşi ne comuni¬ 
căm concepte despre Dumnezeu, El este mai presus de orice atribut sau principiu, 
inclusiv faţă de cele prin care îl cunoaştem într-o anumită măsură. Necorporali- 
tatea, aseitatea sau orice alt atribut nu îl pot defini pe Dumnezeu, ci pot cel mult să 
indice calea corectă spre El şi spre o înţelegere superioară a Lui din punctul nostru 
de vedere. El nu este "a cincea stihie" aristotelică sau "principiul" filosofilor greci, 
ci este Dumnezeul personal al Sfintei Treimi, care a creat înseşi cauzele şi natura 
existenţelor. Sfânta Treime se deosebeşte de politeismul elinilor prin unitatea fiinţei 
ca în iudaism, iar de iudaism şi islam prin deosebirea Persoanelor. Revelaţia 
creştină despre Dumnezeu respinge de asemenea politeismul, triteismul, diteismul 
(pnevmatomahilor) şi atribuirea rigidă a prepoziţiilor aristotelice "din care" , "prin 
care" şi "în care" Persoanelor Sfintei Treimi în sensul că Dumnezeu este o Treime 
personală, creatoare a lumii, iar nu una de cauze impersonale ale lumii. 27 

Tatăl este principiul neprincipiat, cauză a tuturor şi creator al întregii creaţii, 
Fiul este născut din Tatăl şi prin El „toate s-au făcut” (Simbolul credinţei , art. 2), 
iar Sfântul Duh este de asemenea creator şi desăvârşitor al creaţiei. Numele 
corespunzătoare paternităţii, filiaţiei şi purcederii nu sunt doar concepte aproximate 
de oameni pentru Dumnezeu, ci revelate în sensul că realităţile care există asemă¬ 
nător în lume sunt oglindiri ale acestor relaţii din sânul Sfintei Treimi. Perihoreza 
se înţelege ca existenţă a Persoanelor dumnezeieşti desăvârşite „unele în altele”, 
asigurând astfel unicitatea fiinţei, după cum o explică Sf. Ioan Damaschin. 28 

Realitatea Sfintei Treimi depăşeşte conceptele omeneşti, deci inclusiv pe 
cele aparţinând aritmeticii simple sau a oricărei ştiinţe, aşa cum arăta Sfântul 
Dionisie Areopagitul. Dumnezeu este unu şi trei în acelaşi „timp”, fiind imposibil a 
se vorbi de mai mulţi „dumnezei”, deoarece absolutul reclamă unicitatea, neputând 
exista opoziţie în Absolut: Dumnezeu „E fiinţa cea mai presus de fiinţă şi mintea 
neînţeleasă şi cuvântul de negrăit. Nu există cuvânt şi înţelegere şi numire pentru 
ea, nefiind nimic din cele ce sunt. Fiind cauza existentei tuturor, este cea care e 
dincolo de fiinţă şi cea care singură poate grăi în mod propriu şi cu ştiinţă despre 
sine”. 29 Dumnezeu nu ar fi El însuşi dacă nu ar fi Sfânta Treime, oarecum aşa cum 


27 Sf. Grigorie de Nazianz , op. cit., H:XI, pp. 86-87; III, II, p. 112. Sf. Vasile cel Mare, op. cit., 
I: VII, p. 78. Ibid., II: III, p. 87 - PG 29, col. 33 B. Sf. Dionisie Areopagitul, op. cit., I, 1, p. 135. 
Sf. Ioan Damaschin, op. cit., Cartea I, cap. VII, p. 23. Cf. Ghislain Lafont, O istorie teologică a 
Bisericii, trad. Maria-Cornelia Ică jr., Ed. Deisis, Sibiu, 2003, pp. 410-412. Cf. cele patru cauze 
aristotelice (materială, formală/exemplară, eficientă, finală) în Aristotel, Metafizica, III (B),2, 
996a-998a, V,2, 1013a-1014a, trad. Şt. Bezdechi, n. Dan Bădărău, Ed. IRI, Bucureşti, 1999, pp. 
85-93. 

28 Sf. Ioan Damaschin, op. cit.. Cartea I, cap. VIII, pp. 24, pp. 27-29. 

29 Sfântul Dionisie Areopagitul, op. cit., I, 1, p. 135. Cf. Sf. Ioan Damaschin, op. cit.. Cartea I, 
cap. VIII, p. 29. Ibid., Cartea II, cap. II şi XII, pp. 46, 70. Sf. Simeon Noul Teolog, Discursuri 
teologice şi etice (Scrieri /), trad. Diac. Ioan I. Ică jr., Ed. Deisis, Sibiu, 1998, Discursul 1, 5, pp. 
128-129. Sf. Macarie Egipteanul, Cele cincizeci de omilii duhovniceşti, în Scrieri, trad. Dr. N. 

un triunghi nu ar putea fi aceeaşi formă geometrică dacă i-ar lipsi una dintre laturi 
sau unul dintre unghiuri. Iar perihoreza luminează şi mai în profunzime ceea ce 
este dat minţii omeneşti să poată pricepe din această Taină a Sfintei Treimi, căci 
fiecare Persoană a lui Dumnezeu este Dumnezeu care le trăieşte şi pe celelalte două 
ca pe Sine însăşi, inseparabile, dar inconfundabile. 

Mai mult, Dumnezeu, având o existenţă personală, se întrupează, în 
Persoana Fiului lui Dumnezeu, preia firea omului şi stabileşte astfel cu el o comu¬ 
niune extrem de profundă, cea mai strânsă posibil. Un Dumnezeu care nu ar avea 
capacitatea de a realiza o astfel de comuniune cu creaţia, ar fi net inferior celui 
creştin, deci i-ar lipsi perfecţiunea şi s-ar exclude de la pretenţia de adevărat 
Dumnezeu. Prin întrupare, Dumnezeul creştin, Cel adevărat, realizează o relaţie 
superioară cu omul şi creaţia, deschizând calea îndumnezeirii omului prin har şi a 
desăvârşirii creaţiei întregi pentru care omul este microcosmos mijlocitor. 30 

Un Dumnezeu monopersonal ar fi incapabil de exteriorizare, deci incapabil 
a crea sau, cu atât mai mult, nu ar putea intra în co-părtăşie cu firea creată, nu ar 
putea să Se întrupeze. Dar, aşa cum arată Pr. Dumitru Stăniloae, deşi în doi apare 
iubirea, ea nu este astfel încă desăvârşită decât prin prezenţa conştientizatoare (în 
cazul omului) sau revelatoare a celui de-al treilea. Sfânta Treime este Dumnezeul 
Revelaţiei şi Creatorul lumii. El este Cel care i s-a arătat lui Avraam la stejarul 
Mamvri (Fac. 18) şi despre lucrarea Sa creatoare dă mărturie Scriptura: «Cu 
Cuvântul Domnului cerurile s-au întărit şi cu Duhul Lui toată puterea lor» ( Ps. 
33/32,6 ) - Creatorul este Dumnezeul cel unic în natură, dar Sfântă Treime ca 
Persoane: Tatăl, Cuvântul (Fiul) şi Duhul. 31 

Sfinţii Părinţi observă limitele analogiei între cuvântul creator şi cuvântul 
omenesc. Atunci când Dumnezeu «a zis» (Fac. 1,3) şi s-a făcut lumina, iar apoi 
toate celelalte făpturi, nu este vorba de un discurs, o expunere, un glas, ci de o 
poruncă divină prin care toate încep să existe, prin care lumea toată este creată 
din nimic (cf. Evr. 11,3; / nţ. 11,17), fără ajutorul unei materii preexistente, fără ca 
lumea să fie coeternă cu Dumnezeu. 


Chiţescu, Ed.IBMBOR, Bucureşti, 1992, Omiliile IV,9, VII,7, XVI,7, pp. 102-104, 126, 174- 
175. Lars Thunberg, op. cit., trad. Anca Popescu, Ed. Sofia, Bucureşti, 2005, pp. 118-122. 

30 Sf. Atanasie cel Mare, Scrieri, Partea 1, Tratat despre întruparea Cuvântului şi despre 
arătarea Lui nouă în trup, PSB 15, trad. Pr. Prof. Dr. Dumitru Stăniloae, Ed. 1BMBOR, 
Bucureşti, 1987, p. 151. 

31 Dr. Dumitru Stăniloae, art. cit., pp. 59-69. Sf. Grigorie de Nyssa, Marele cuvânt catehetic, ed. 
cit., pp. 292-293. Vasile, episcopul Oradei (coord.), Carte de învăţătură ortodoxă, Ed. 
IBMBOR, Bucureşti, 1978, pp. 19, 26. 

32 Sf. Vasile cel Mare, Omilii la Hexaemeron, PSB 17, ed. cit., I:V, II:IV, pp. 74-75, 88 sq., 93. 
Teofil al Antiohiei, Cartea a doua către Autolic, X, în Apologeţi de limbă greacă, trad. Pr. Prof. 
Dr. T. Bodogae, Pr. Prof. Dr. Olimp Căciulă, Pr. Prof. Dr. D. Fecioru, Ed. IBMBOR, Bucureşti, 
1997, pp. 399-400. Metropolitan Hierotheos (Vlahos) of Nafpaktos and St. Vlasios, Orthodox 
Theology and Science, în „The Greek Theological Review”, 44/ 1-4, 1999, pp. 140. 

Creatorul este desăvârşit şi nesupus spaţiului şi timpului, care sunt 
caracteristici ale lumii create. El este „ dinainte de numărul timpului ” (ro mr’ 
OjQt^ţibv rjjQxatoTZQov s%ovrog ), 33 El a creat existenţele şi „însăşi natura existenţelor ” 
{clXX’ auTvjg Tvjg tpvtr&tag tow ovtcjv d'rjfjuouQ'yoq .). 34 Creatorul nu se limitează să 
exploateze un dat existent, producând doar transformări formale, ci El este cauza 
tuturor esenţelor create fără a se confunda cu ele. Dumnezeu nu conlucrează în 
acţiunea Sa creatoare nici cu o materie sau energie materială, nici cu vreo altă 
putere spirituală, creată, cum ar fi îngerii. Acest mesaj este foarte clar atât în Biblie 
cât şi la Sfinţii Părinţi. El „a creat însăşi natura existenţelor ” şi nimic din ceea ce 
există nu poate oferi ceva în plus energiei Sale necreate care le aduce pe toate la 
existenţă conform planului Său. Nu există ceva dintre cele create care să-şi 
datoreze sieşi existenţa sau unui alt principiu decât lucrării lui Dumnezeu. Spre 
exemplu, întunericul nu reprezintă vreun principiu al răului ca în gnozele dualiste, 
în marcionism, valentinianism sau maniheism. 

Cei care presupun alte principii decât însăşi puterea lui Dumnezeu 
imaginează „iarăşi alte prilejuri de basme şi începuturi ale unor plăsmuiri lipsite de 
credinţă, care răstălmăcesc cuvintele [Scripturii] pentru presupuneri personale ” 
(Tla/jv aXXai fivStnv acpog/iai, mi ttXa,<T(iâT(i)v bucrtraftso-Tsgatv âg%ai robe rag id'taq 
movotag TtaoaTOcTtbvrtov ra gr/ptara). 35 Sfântul Apostol Pavel arată că una dintre 
valenţele credinţei este de a ne furniza cunoaşterea câtorva elemente de bază despre 
originea cosmică, deoarece numai Dumnezeu, care a creat lumea, ne poate 
descoperi ceea ce ne este util să cunoaştem în acest sens: «Prin credinţă înţelegem 
că s-au întemeiat veacurile prin cuvântul lui Dumnezeu, de s-au făcut din nimic 
cele ce se văd» ( Evr. 11,3). 36 

A doua semnificaţie a rostirii creatoare a lui Dumnezeu, în afară de cea de 
poruncă, este Cuvântul ca a doua Persoană a Sfintei Treimi, a Cărui taină Scriptura 


33 Sf. Dionisie Areopagitul, op. cit., X, 2, p. 170; v. Pseudo-Dionysius Areopagita, De divinis 
nominibus, în PTS 33, ed. B.R. Suchla, Corpus Dionysiacum, voi. I, ed. De Gruyter, Berlin, 
1990,[pp. 107-231], p. 215. Cf. S. Dionysii Areopagitae, De divinis nominibus, PG 3, Paraphr. 
Pachymerae, col. 945. Cf. Iova Firea, Cosmogonia biblică şi teoriile ştiinţifice, Ed. Anastasia, 
1998, pp. 153-178. 

34 Sf. Vasile cel Mare, op. cit., II: III, p. 87 - PG 29, col. 33 B. Cf. Pr. Conf. Dr. Sterea Tache, 
Creaţia şi timpul în gândirea Sfinţilor Părinţi, în ST, seria a Il-a, nr. 1-2, ian.-iun., 2003, pp. 3- 
12. Cf. Prep. Dr. Adrian Lemeni, Sensul cunoaşterii ştiinţifice în paradigma tradiţională şi 
modernă, ATO, 2001, [pp. 443-483], pp. 451-455. 

35 Sf. Vasile cel Mare, op. cit., II: IV, p. 88 - PG 29, col. 36 B. 

36 Benedict Ghiuş, Despre creaţia lumii, în MO, anul IX, 1957, nr. 1 -2, p. 59 -65; id., 
Creaţiunea după Sfânta Scriptură, în MO, anul IX, 1957,nr. 9-10, p. 641 -647; id., Creaţiunea 
la Sfinţii Părinţi, în MO, anul IX, 1957, nr. 11- 12, p. 789-793. Serghie Bejan, Cosmologia 
creştină. Crearea lumii de Dumnezeu din nimic, în “Luminătorul” an. LXXVI, 1943, nr. 1-2, p. 
20-31; nr. 1-2, p. 163-168; nr. 5-6, pp. 275-290 şi nr. 7-8, pp. 445-457. Pr. Prof. Dr. Ioan G. 
Coman, Ideea de creatiune şi antropologie în scrierile Sfântului Atanasie, în MB, an. XXIV, 
1974, nr. 10- 12, pp. 610-626. Pr. Prof. Dr. Dumitru Stăniloae, art. cit., în MO, anul XXXVIII, 
1987, nr. 2, p. 41 -69 şi nr. 3, pp. 28-47. 

o descoperă încet, mai puţin în Vechiul Testament , însă îndeajuns de lămurit în 
Noul Testament ca să înţelegem că Fiul lui Dumnezeu participă la lucrarea Tatălui 
ca intermediar care formează făpturile, iar acestea sunt create în conformitate cu 
felul în care El însuşi îl exprimă pe Tatăl: creaţia îl oglindeşte pe Tatăl după 
modelul Fiului, raţiunile lucrurilor fiind astfel în conformitate cu Raţiunea (Logos, 
Cuvânt) dumnezeiască (Cf. Fac. 1,3 sq.; In. 1,1-17). 

Cuvântul lui Dumnezeu este Arhetipul (aQxsTvttov - Sf. Dioisie, IV: 1) 
creaţiei, iar aceast Arhetip este primul chip al Său. Cel incomparabil (Sf. Dionisie, 
IX:6) nu poate fi cuprins sau gândit potrivit categoriilor creaţiei, dar pecetea 
Creatorului (t% aqx&Tv-nov aiqqaywoq - Sf. Dionisie, 11:5) se află asupra creaţiei Sale. 
Raţiunile existenţelor (rovg tujv ovrtov Xoyovg - Sf. Dionisie, IV: 1; Sf. Maxim, 7d) 
sunt deiforme şi astfel făpturile îşi găsesc odihna şi sursa libertăţii lor adevărate, 
eliberarea de strâmtorarea păcatului, dar şi de limitele creaturalităţii, la Dumnezeu 
(Sf. Dionisie, V:l, şi Sf. Maxim, 7c, 7f). 38 

Sfinţii Părinţi arată participarea Fiului şi a Sfântului Duh la creaţie 
împreună cu Tatăl. Tatăl a creat lumea cu un colaborator, însă nu cu unul creat, ci 
cu unul de aceeaşi fire dumnezeiască, Fiul sau Cuvântul Său. Atunci când 
Scriptura, în primul capitol al Facerii ne relatează : «a zis Dumnezeu... Şi a fost 
aşa» (Fac. 1,6,9 etc.), nu se are în vedere o vorbire simplă, asemeni celei omeneşti, 
ci Cuvântul lui Dumnezeu este Cel care îl exprima pe Tatăl, el este Verbul care, 
fiind Chip al Tatălui devine Chip al lumii, Arhetip al ei, deci, în cel mai înalt grad, 
al oamenilor, făptura aleasă a lui Dumnezeu. Dumnezeu Tatăl Se oglindeşte în chip 
haric prin Fiul în lume, deci şi în oameni, or, prima manifestare a acestei oglindiri 
se întâmpla în însuşi actul creaţiei. 

Stării de neorganizare sau tohu vabohu de la începutul creării lumii văzute 
(Fac. 1,2), de durată incertă, i-a urmat organizarea materiei şi crearea treptelor 
superioare ale ierarhiei lumii văzute, în timpul celor şase zile (hexaemeron), în ziua 
a şaptea urmând odihna şi binecuvântarea creaţiei. 39 Omul nu poate cunoaşte 
desăvârşit toate tainele lucrării creatoare a lui Dumnezeu, iar cele şase zile ale 


37 Pr. Prof. Dr. Mircea Basarab, Dogma Sfintei Treimi din Vechiul Testament, în ORT, an. XII, 
1960, nr. 3- 4, pp. 552 - 570. Sf. Maxim Mărturisitorul, op. cit., 7c, pp.75-76, 7d, pp. 79-83, 7f, 
pp. 85-86. 

38 Sf. Dionisie Areopagitul, op. cit., II, 5-6, IV, 1-4, IX, 6, pp. 141, 145-147, 169. Sf. Maxim 
Mărturisitorul, op. cit., 7c, pp.75-76, 7d, pp. 79-83, 7f, pp. 85-86. v. Pseudo-Dionysius 
Areopagita, De divinis nominibus, în PTS 33, ed. B.R. Suchla, Corpus Dionysiacum, voi. I, ed. 
De Gruyter, Berlin, [pp. 107-231], pp. 128-130, 143-147, 211-212. S. Dionysii Areopagitae, De 
divinis nominibus, PG 3, col. 641 D - 644 C, 693 B - 697 D. 

39 Pr. Prof. Dr. Dumitru Abrudan, Cronologia biblică vechitestamentară, în AA (2001-2002, II / 
XXVII), coord. Decan Pr. Prof. Dr. Dumitru Abrudan, resp. Pr. Lect. Dr. Aurel Pavel, 2002, 
[pp. 7-32], p. 9. Sf. Simeon Noul Teolog, op. cit.. Cartea discursurilor etice, Discursul 1, 1, pp. 
9-10, 114-116. Sf. Ioan Gură de Aur, Omilii la Facere, voi. 1-2, trad. Pr. Dumitru Fecioru, Ed. 
IBMBOR, Bucureşti, 2003-2004, voi. 1, Omilia X, VII (La Fac. 1,31; 2,1-2 sq.), p. 110 sq. 

creaţiei pot fi considerate „de alt tip” 40 decât zilele actuale, perioada creaţiei se 
pare că nu se supunea aceluiaşi curs al istoriei ca şi acum. Cu toate acestea, ele 
sunt, în opinia Sfinţilor Părinţi mai degrabă comparabile cu zilele actuale (deşi doar 
izolat suprapuse exact celor 24 de ore ale zilei actuale) decât cu erele geologice de 
milioane de ani. 

în legătură cu felul în care Dumnezeu organizează materia la începuturile 
formării pământului, Sfântul Vasile cel Mare foloseşte o tâlcuire a unui sirian 
(posibil Diodor al Tarsului), arătând că în sensul originar ebraic textul «Duhul lui 
Dumnezeu se purta pe deasupra apelor» ( enecpegero snavco rov voaroc - Fac. 1,2) se 
înţelege mai bine „încălzea şi dădea viaţa apelor” (Merahefeth - nşOT? - clocea, cf. 
siriac rahef, a acoperi). 41 Sfântul Duh, ca Persoană necreată a Sfintei Treimi, 
participă la creaţie prin pregătirea materiei şi apei primordiale pentru crearea 
făpturilor vii. 

Sfântul Duh îmbrăţişează creaţia cu dragostea dumnezeiască, călăuzind-o 
spre scopurile Creatorului. El este „Făcătorul de viaţă” (Simbolul credinţei , 8), Cel 
care acţionează asupra creaţiei în sensul spiritualizării ei. De aceea îl cunoaştem cu 
denumirea de Duh, după această acţiune sfinţitoare. Creaţia este făcută pentru a 
tinde continuu spre Creator, iar Sfântul Duh vine în întâmpinarea acestui sens 
existenţial şi oferă creaţiei puterea de a-şi realiza această împlinire a fiinţei. Apele 
primordiale, create de Dumnezeu, care acopereau întreg pământul începuturilor, al 
primei zile a creaţiei, sunt pregătite pentru a fi capabile să genereze viaţa, sub 
acţiunea lui Dumnezeu, respectiv pentru a întreţine viaţa. Lucrarea lui Dumnezeu 
este singura cu adevărat creatoare, în sensul că generearea vieţii nu poate fi văzută 
cu accent asupra proprietăţilor materiei, ci tocmai asupra puterii lui Dumnezeu, 
care doar El creează şi doar El este capabil să armonizeze tipurile de făpturi 
anterioare cu cele nou create. 

Dumnezeu a creat lumea din iubire, iar această iubire izvorăşte din Sfânta 
Treime, fiind revărsarea plenitudinii dragostei divine dintre Persoanele dumneze¬ 
ieşti, în primul rând asupra făpturilor raţionale - îngeri şi oameni -, dar şi asupra 
întregii creaţii. Dumnezeu aduce toate făpturile la existenţă şi menţine acest dar 
extraordinar chiar şi atunci când creaturile nu răspund dragostei Sale. Fiecare 
suportă consecinţele propriilor decizii, îndepărtarea de Dumnezeu prin păcate 
aducând chinul sufletesc, iar în cele din urmă chinul veşnic, din cauza auto-privării 
de comuniunea cu sursa vieţii, Dumnezeu. Iar Dumnezeu oferă făpturii această 


40 Ierom. Serafim Rose, Cartea Facerii, Cartea lumii şi omul începuturilor, trad. Constantin 
Făgeţan, Ed. Sofia, Bucureşti, 2001, p. 65. 

41 Sf. Vasile cel Mare, op. cit., II: VI, p. 92. Paul Beauchamp, Creation et separation. Etude 
exegetique du Chapitre premier de la Genese, Bibliotheque de Sciences religieuses, Aubier 
Montaigne, Editions du Cerf, Delachaux & Niestle-Desclee de Brouwer, 1969, p. 169. 
Theodoretus de Cyrus, Theodoreti Cyrenensis quaestiones in Octateuchum, pp. 3-318, 
Quaestiones in Genesim, pp. 3-99, ed. N. Fernândez Marcos, A. Sâenz Badillos, Ed. Pologlota 
Matritense, serie “Textos y Estudios Cardenal Cisneros”, Madrid, 1979, & VIII, pp. 12-13. S. 
Augustinus, De Genesi contra Manichaeos, PL 34, Liber Primus, cap. V, col. 177-178. 

comuniune cu El în permanenţă. Raţiunea omului şi a îngerilor este corespondentul 
în creaţie al celei dumnezeieşti şi de aceea este menită să comunice cu Raţiunea 
divină. Sfântul Maxim Mărturisitorul afirmă raţionalitatea lumii şi a fiecărei făpturi 
în parte şi armonia dintre raţiunile lor şi Raţiunea supremă. Relaţia de armonie şi 
corespondenţă trece mai departe şi asupra raţiunii omeneşti, atât ca gândire, cât şi 

42 

ca raţiune de a fi sau finalitate. 

în acelaşi spirit, al echivalenţelor dintre Dumnezeu şi creaţie, Sf. Dionisie 
Areopagitul compară numirile dumnezeieşti cu nivelurile creaţiei. El precizează 
mereu că existenţa, viaţa şi înţelepciunea sunt niveluri de fiinţare ale creaţiei, 
suprapunând-se una peste alta pentru a culmina cu vieţuitoarele raţionale. în dome¬ 
niul vieţii se distinge, din nou, o ierarhie a puterilor vitale, a vieţii, ca: 
înţelegătoare, raţională, simţitoare, nutritoare, crescătoare ş.a. 43 

Tradiţia creştină a Sfinţilor Părinţi arată că lumea a fost creată cu o capaci¬ 
tate de a oglindi Dumnezeirea. Această capacitate este maximă în om, creat după 
chipul şi asemănarea lui Dumnezeu şi menit a stăpâni asupra creaţiei (Fac. 1,26- 
27), ca o făptură reprezentativă înaintea lui Dumnezeu. Iisus Hristos este 
Dumnezeu întrupat în mod real, iar astfel modelul nostru cel mai apropiat, după al 
Cărui chip am fost creaţi. Omul a fost creat bun şi îndreptat spre Dumnezeu - 
aceasta fiind starea lui naturală, asemenea îngerilor în această privinţă. 

Dacă s-ar respinge creaţia divină ex nihilo s-ar ajunge la o serie infinită, şi 
am putea întreba firesc: „dar acum din ce” şi „de ce” mai provin toate acestea în 
existenţă? în acest mod, fizicieni ca şi Wemer Heisenberg ajung să dea răspunsuri 
de o mai mare apropiere cu teologia creştină gândind logic asupra consecinţelor 
ultime ale descoperirilor ştiinţei: energia aflată la baza materiei, faţă de care se află 
în raport de reciprocitate, este pusă în corespondenţă cu ideile platoniciene sau 
formele supramateriale, astfel încât această cale a filosofiei care ajunge să 
fundamenteze imanentul în transcendent se dovedeşte şi în modernitate a fi 
superioară sau mai profundă faţă de atomismul materialist. 44 

Heisenberg arată limitele limbajului matematic ca purtător al adevărului şi 
evidenţiază valenţele limbajului poetic, de un simbolism mai apropiat de cel religios. 
Observăm că fizicienii redescoperă unitatea principiului creator şi o bază imaterială a 
lumii materiale. Reducţionismul sau nihilismul la care constrânge monismul materia¬ 
list sunt insuficiente, propunând cursul orb şi inutil al cauzalităţilor, ceea ce ar 
produce o lipsă de cauză morală şi de finalitate în însăşi apariţia omului. 

Gândirea Sfinţilor Părinţi ca Sf. Maxim Mărturisitorul sau Sf. Vasile Cel 
Mare este salvatoare pentru teologie prin capacitatea ei de a întâmpina astfel de 
posibile dileme ale filosofilor. Această ieşire din aporie se rezolvă, pe de o parte, 
prin conexiunile stabilite între raţiunile sau finalităţile existenţelor şi Raţiunea 


42 Sf. Maxim Mărturisitorul, op. cit., I, 7d, pp. 79-81. 

43 Sf. Dionisie Areopagitul, op. cit., V,l,3, VI,3, p. 158, 162. 

44 Wemer Heisenberg, Paşi peste graniţe, Ed. Politică, Bucureşti, 1977, pp. 239-246. Cf. Jack 
David Eller, op. cit., pp. 134-159. 

dumnezeiască recognoscibilă în persoana lui Iisus Hristos, unificatorul creaţiei cu 
dumnezeirea şi ţintă a creaţiei. Iar raţionalitatea teologiei ortodoxe înseşi se spriji¬ 
nă, pe de altă parte, pe afirmarea lui Dumnezeu drept creatorul tuturor celor ce 
există, respectiv al naturii existenţelor. 45 Se poate observa astfel de ce creaţia nu se 
fundamentează în ea însăşi, ci în realitatea transcendentă şi totodată prezentă în ea a 
Creatorului ei. Omul are, în această perspectivă, un rol esenţial acordat lui de către 
Dumnezeu întrucât se află la mijlocul acestei relaţii, ca fire raţională, fiind astfel 
mijlocitor între Creator şi creaţie. 

Din Sfânta Scriptură se desprind câteva idei principale legate de lucrarea 
creatoare a lui Dumnezeu, asumate şi explicate de Sfinţii Părinţi într-o logică a 
credinţei în puterea şi manifestarea lui Dumnezeu, după cum urmează: 

- actul creaţiei este unul strict dumnezeiesc: doar puterea lui Dumnezeu 
este creatoare, doar El creează lumea din nimic, iar făptura, fie spirituală fie mate¬ 
rială, nu este capabilă să se autogenereze şi nici să producă de la sine o ascensiune 
în ierarhia existenţelor; 

- rapiditatea creării existenţelor: făpturile apar instantaneu la porunca - 
gând mai presus de gând şi de temporalitate - a lui Dumnezeu; 46 

- sensul antropic al creaţiei în locul celui naturalist - uniformizator al 
multora dintre filosofiile dominante contemporane: lumea a fost făcută pentru 
făpturile raţionale, care se pot bucura conştient de acest dar al lui Dumnezeu; 47 

- purtarea de grijă a lui Dumnezeu în locul întâmplării. 48 

Potrivit mărturiei Revelaţiei, începând cu primele două capitole ale Cărţii 
Facerii , Dumnezeu a creat lumea în şase zile, iar în ziua a şaptea S-a odihnit şi a 
binecuvântat lumea. Sf. Ioan Gură de Aur arată că era în puterea lui Dumnezeu să 
creeze totul nu doar într-o zi, ci într-o clipă, folosul creării treptate a lumii fiind 
antropic: „din pricina iubirii Sale de oameni şi a bunătăţii Lui”. Unul dintre sensu¬ 
rile acestui folos este gnoseologic: să nu ne lăsăm „mânaţi de gânduri omeneşti” să 
înţelegem că Dumnezeu este Creatorul a toate şi toate pregătesc crearea omului. 49 


45 Sf. Maxim Mărturisitorul, op. cit., I, 7d, p. 80. Sf. Vasile cel Mare, Omilii la Hexaemeron, 
PSB 17, ed. cit., II: III, p. 87. 

46 Cf. Sf. Ioan Gură de Aur, op. cit., voi. 1, Omilia V, IV, p. 51: „Stăpânul a poruncit şi îndată 
pământul s-a deşteptat spre a naşte şi a ajuns gata să odrăslească seminţele” ( s.n.). Cf. Sf. 
Grigorie de Nyssa, Cuvânt apologetic la Hexaemeron, către fratele său Petru, în Scrieri II, PSB 
30, ed. cit., pp. 98-99. Pr. Prof. Dr. Dumitru Abrudan, Cronologia biblică vechitestamentară, 
loc. cit., p. 10: „Sfântul Ambrozie al Mediolanului spune un lucru şi mai minunat şi anume că 
urmarea voii creatoare a lui Dumnezeu a luat-o înaintea simţirii timpului” [v. Sf. Ambrozie, 
Hexaimeron, 1,2, PL 14, col. 135 C], Sf. Vasile cel Mare, op. cit., I: VI, p. 77. 

47 Pr. Prof. Dr. Dumitru Stăniloae, op. cit., voi. I, pp. 234-237. Id„ Creaţia ca dar şi tainele 
Bisericii, în ORT, anul XXVIII, nr. 1, 1976, pp. 10 sq. Sf. Ioan Gură de Aur, op. cit.. Omilia III, 
III, p. 26. Pr. Prof. Dr. Nicolae Neaga, Integritatea creaţiei pe baza referatului biblic, în MA, anul 
XXXI, 1986, nr. 4, pp. 10-19. 

48 Cf. S. Hieronymus, Liber Genesis, PL 28, col. 163 C - 167 B. 

49 Sf. Ioan Gură de Aur, op. cit.. Omilia III, III-IV, pp. 27-28. Metropolitan Hierotheos (Vlahos) 
ofNafpaktos and St. Vlasios, art. cit., pp. 139-140. 

Ambele idei se află în contradicţie cu gândirea pozitivistă. Mai mult decât atât, 
contextul nu permite exploatarea evoluţionist-materialistă a folosului general 
antropic. Teologia biblică şi patristică nu admite apariţia aleatorie şi de la sine a 
lumii, ci întemeiază totul pe purtarea de grijă a lui Dumnezeu, a cărei beneficiar 
principal este omul, coroana creaţiei. 

în legătură cu durata acţiunii creatoare a lui Dumnezeu şi odihna Sa este de 
remarcat antiteza aparentă dintre două texte biblice: Fac. 2,2-3, unde se arată că 
Dumnezeu S-a odihnit în ziua a şaptea de lucrările Sale după ce în şase zile a creat 
totul şi In. 5,17 - «Dar Iisus le-a răspuns: Tatăl Meu până acum lucrează; şi Eu 
lucrez». Locuri paralele există pentru ambele probleme, atât a zilei de odihnă, cât şi 
a continuităţii lucrării dumnezeieşti în lume. Aparenta antinomie se rezolvă dacă 
odihna lui Dumnezeu nu este înţeleasă în sens omenesc şi nici lucrarea divină, care 
este atotputernică, astfel încât nu scade din capacitate după crearea făpturilor. 
Puterea lui Dumnezeu nu se iroseşte, fiind infinită, deci incomparabil mai mare 
decât cere lucrarea în sine. 50 

Sfinţii Părinţi arată că Dumnezeu nu creează aşa cum s-ar aştepta un om, de 
multe ori nici în privinţa ordinii, nici a felului în care alcătuieşte vieţuitoarele. El 
creează soarele după vegetaţie, trupul omului îl alcătuieşte din ţărână. Dar toate 
aceasta nu îi scandalizează decât pe cei care nu au o credinţă desăvârşită în puterea 
creatoare dumnezeiască, deoarece atunci „când Dumnezeu porunceşte, toate se 
pleacă, toate se supun voinţei Lui”. 51 în consonanţă cu teologia patristică s-au 
dezvoltat recent curente de gândire ştiinţifică în cadrul cărora este criticat natura¬ 
lismul ca doctrină a înlăturării Creatorului din explicaţiile despre apariţia şi organi¬ 
zarea lumii. William A. Dembski, susţinător al Intelligent Design (formă a evolu¬ 
ţiei dirijate), ajunge prin investigaţie culturală la idei asemănătoare cu cele ale Sf. 
Vasile cel Mare în locul de unde am preluat citatul de mai sus. Dacă sfântul părinte 
arată că Scriptura afirmă crearea lumii împotriva tendinţelor de a idolatriza natura, 
ca spre exemplu soarele, Dembski arată că naturalismul a fost asumat de către 
ştiinţa modernă fără un fundament ştiinţific, ci pe criterii ideologice şi religioase. 
Naturalismul este o formă a idolatriei, întrucât investeşte natura cu atribute şi puteri 
care îi sunt proprii doar Creatorului. 

Sf. Ioan Gură de Aur observă un „algoritm” al zilelor creaţiei, repetându-se 
mereu aceşti paşi: poruncă, apariţie, rost, nume. Porunca („Şi a zis Dumnezeu... să 
fie...”) nu reprezintă formularea unei propoziţii, ci expresiile alese de Moise ne 
descriu caracterul instantaneu al fiecărui pas al creaţiei, întrucât apariţia unei noi 
făpturi („Şi a fost... ”) urmează imediat poruncii. Rostul („Ca să...”) desemnează o 


50 Sf. Ioan Gură de Aur, op. cit.. Omilia X, VII, pp. 110, 112. Sf. Vasile cel Mare, op. cit., I: II, 
p. 73. 

51 Sf. Ioan Gură de Aur, op. cit., Omilia II:III, p. 18. Cf. Ibid., Omilia II, III-IV, pp. 18-19. Sf. 
Vasile cel Mare, op. cit., V: I, p. 119. 

52 William A. Dembski, Intelligent Design.The Bridge Between Theology & Science, 
interVarsity Press, Downer’s grove, II., 1999, pp. 99-103 sqq. 

funcţionalitate structurală: din momentul în care noul tip de element creat apare, 

CT 

lumea nu mai este la fel, ci câştigă un plus de organizare. 

Apariţia luminii, spre exemplu, introduce o nouă structurare cosmică, 
prezenţa luminii alternând cu absenţa ei, întunericul. 54 Se poate remarca, pentru 
lumină şi tărie, că termenul prin care începe să li se desemneze rostul este „a 
despărţi” (lumina -«şi a despărţit Dumnezeu lumina de întuneric», Fac. 1,4; tăria 
-«Ca să despartă apa de apă», Fac. 1,6). Delimitând, Dumnezeu structurează 
cosmosul în plină apariţie. în ziua a treia este vorba tot de o despărţire, a uscatului 
de ape, desemnată prin „adunarea apelor celor de sub cer” (Fac. 1,9). în ziua a 
patra apare opoziţia între pământ şi celelalte astre, luminătorii, care delimitează de 
data aceasta ziua de noapte pentru folosul efectiv al viitorilor locuitori ai 
pământului. 

în zilele a cincea şi a şasea Dumnezeu creează vieţuitoarele în medii diferite 
de viaţă: acvatice şi zburătoare (ziua a cincea), terestre (ziua a şasea). Omul, creat 
în ziua a şasea, ca şi animalele terestre, deşi împărtăşeşte cu acestea mediul de 
viaţă, se deosebeşte de ele prin raţiune. Numele („Şi a numit tăria cer”...) făpturilor 
este dat din punct de vedere antropic, în funcţie de proprietatea lor remarcată mai 
întâi de către om. Dumnezeu cunoaşte făpturile în esenţă, dincolo de eticheta unei 
proprietăţi mai evidente, care este numele omenesc. Această secvenţialitate după 
care lucrează Dumnezeu a fost cercetată şi de către autori moderni, observându-se 
că după anunţarea poruncii („Şi a zis Dumnezeu”) este precizat tipului poruncii 
(„Să fie” vr. 3, 6 - 2 ori, 14 - 2 ori, 15; „să se adune” şi „să apară” vr. 9; „să 
încolţească” vr. 11; „să mişune” şi „să zboare” vr. 20; „să producă” vr. 24; „să 
poruncească” şi „să facem” vr. 26). Urmează împlinirea poruncii („Şi a fost” etc.), 
actul de execuţie sau tipul actului creator, aprecierea („bun” / „bine foarte” etc.), 
cuvinte de încheiere (ex. numirea tipurilor creaturale), iar la sfârşit menţionarea 
zilei creaţiei. 55 Din acest plan se desprinde cu claritate ideea superiorităţii omului 
creat ultimul, în ziua a şasea, ca urmare a sfatului special al lui Dumnezeu. 

Din punctul de vedere al ierarhizării existenţei, omul îşi are locul său 
important dăruit de către Dumnezeu, el are duh sau suflet propriu şi de aceea este 
persoană sau chip al lui Dumnezeu, fiinţă capabilă să înţeleagă, să dialogheze şi să 
progreseze spiritual. 56 Referatul biblic despre crearea lumii din Fac. 1-2, precum şi 


Sf. Ioan Gură de Aur, op. cit., Omiliile IV,III, V,IV, pp. 37, 51. Cf. Sf. Vasile cel Mare, op. 
cit.. I: VI, p. 77. Prot. George Dragas, St. Basil the Great’s Doctrine of Creation According to 
His Hexaemeron, în „ ’ExxXtiiria xa't QsoĂoji'a”, Tomos III, Thyateira House, London, 1982, [pp. 
1097-1125], p. 1104. Constantin Noica, Cuvânt împreună despre rostirea românească, Ed. 
Eminescu, Bucureşti, 1987, pp. 20-27. 

54 Cf. Sf. Vasile cel Mare, op. cit., II: VI, p. 91: „întunericul nu are existenţă în sine însuşi, ci este aer 
lipsit de lumină” - de remarcat precizia extraordinară a definiţiei pentru veacul al IV-lea creştin! 

55 Paul Beauchamp, op. cit., pp. 21-24. 

56 Sf. Grigorie de Nyssa, Despre facerea omului, în Scrieri II, PSB 30, ed. cit., VIII, pp. 27-30. 
Sf. Dionisie Areopagitul, Despre Numirile Dumnezeieşti, în op. cit., V, pp. 158-161. Sf. Ioan 
Damaschin, op. cit.. Cartea II, cap. II, pp. 70-74. 

toată informaţia Scripturii (cf. Ps. 8,4-6; Evr. 2,1-9) corespunde acestei viziuni 
asupra omului şi a lumii. Ca orice existenţă creată, omul apare în lume într-un 
anumit moment al timpului şi într-un anumit loc al spaţiului, are o anumită 
alcătuire , se manifestă în timp şi spaţiu, iar legăturile ( relaţiile ) sale cu Dumnezeu 
şi cu lumea sunt implicite fiinţei sale. în acest prim capitol voi urmări primul 
aspect, anume apariţia omului, felul în care a fost creat el de către Dumnezeu, 
urmând ca alcătuirea, manifestările de care este capabil prin natura sa, respectiv 
relaţiile sale să fie studiate mai amănunţit în capitolele următoare. 

Felul de a fi al Creatorului şi-a lăsat amprenta (pecetea) asupra creaturii. 
Creştinismul aduce în plus descoperirea unicităţii divine ca tripersonalitate şi astfel, 
ca iubire din sânul Sfintei Treimi. Actul creaţiei corespunde punctului „alfa” al 
lumii, iar împărăţia lui Dumnezeu, punctului „omega” (a se înţelege în sens tradi¬ 
ţional, iar nu chardinian). între acestea se situează central întruparea, învierea şi 
înălţarea la cer a Domnului, urmate de revărsarea harului în Biserică prin 
Pogorârea Sfântului Duh (cf. Mt. 1,18; 3,16; In. 20,22-23). 

co 

Dumnezeu a adus creaţia la existenţă din nimic (cf. Evr. 11,3). Lumea din 
săptămâna creaţiei era una construită progresiv de către Dumnezeu pe două 
planuri : spiritual şi material, începând din ziua I a creaţiei. 

Planul spiritual este primul creat, fiind populat cu îngeri, care constituie o 
lume a lor, o realitate din afara realităţilor spaţio-temporale ale lumii materiale, 
foarte apropiată de Dumnezeu. Momentul creării îngerilor şi starea de spiritualitate 
supramundană corespunzătoare ei rămâne incomprehensibilă pentru capacităţile 
noastre cognitive actuale. 

Cu toate acestea, fiinţa lui Dumnezeu este incomparabilă, aseitatea fiind 
specifică naturii divine, orice făptură, inclusiv îngerească, fiind relativă la 
Dumnezeu, dependentă de El, atât ca existenţă cât şi ca împlinire a acesteia (cf. Iov 
4,18). în privinţa creării lumii nevăzute Sfânta Scriptură nu conţine suficiente 
informaţii încă din Fac. 1-2, pentru a întipări clar în mintea evreilor distincţia 
dintre Dumnezeu şi făptură, şi a nu le da acestora niciun prilej în a amesteca lumea 
îngerilor cu mitologiile păgâne referitoare la zeii imaginaţi de egipteni, canaaniţi 
sau caldei. Nu este acordată nicio şansă veunei forme de henoteism, care să substi¬ 
tuie monoteismul iudaic. Tot ce ne spune primul capitol al Genezei legat de aceasta 
este că «La început a făcut Dumnezeu cerul şi pământul» {Fac. 1,1), unde „cerul şi 
pământul” poate fi interpretat prin opoziţia univers (cosmos) - pământ (ca lume sau 


57 Sf. Dionisie Areopagitul, op. cit., II, 5, p. 141 (o-(p@a / ylSoţ £XTumop,aTa noĂĂâ /aetexei rijţ 
a,Q%ET{mov rnpQa'yiciog xai iv kxâcrTU) tu)v kxTvntnpâTCDV xai rauTvji; oucr'rjg xal kv ovSevi xar’ ovDev 
ILSQoţ - v'. Pseudo-Dionysius Areopagita, De divinis nominibus, în PTS 33, ed. B.R. Suchla, 
Corpus Dionysiacum, voi. I, Ed. De Gruyter, Berlin, 1990, [pp. 107-231], p. 129). S. Dionysii 
Areopagitae, De divinis nominibus, PG 3, col. 644 A. Cf. Sf. Dionisie Areopagitul, op. cit., V, 

10, p. 161 

58 Sf. Vasile cel Mare, op. cit., II: VII, p. 93. Ibid., II:II, p. 16. Pr. Toma Gherasimescu, op. cit., 
pp. 7-8. Id., Creaţia universului din punct de vedere filosofic, ştiinţific şi biblic, ed. cit., voi. I, 
partea III, pp. 39-41. 

casă a omului) sau prin opoziţia: lume nevăzută, spirituală, a îngerilor - lume 
văzută, materială. 

Prima distincţie, prin care Dumnezeu structurează creaţia, apare chiar de la 
început: polarizarea spirit-materie, precizată chiar în primul verset al Scripturii. 
Sintagma „cerul şi pământul” ( eth - haşşamaim w e eth - haareţ ) din Fac. 1,1 se 
referă nu doar la opoziţia spaţiu cosmic - pământ ci mai ales la opoziţia lumea 
spirituală - lumea materială, după cum s-a preluat şi în Simbolul credinţei întărirea: 
„al celor văzute şi nevăzute” (art. 1). Cerul sau lumea spirituală este a îngerilor, iar 
cele nouă cete descrise de Sf. Dionisie Areopagitul, sunt prezente toate, cu numele, şi 
în Biblie. Doar spiritualitatea lui Dumnezeu este absolută, întrucât este necreată, 
îngerii fiind creaţi, cu spiritualitate relativă, incapabilă de atotcunoaştere sau putere 
absolută. Cu toate acestea puterea lor este mare, pe lângă slujirea pe care o aduc 
neîncetat lui Dumnezeu, ei mijlocind şi pentru mântuirea oamenilor după căderea 
protopărinţilor Adam şi Eva. 59 Felul în care se îmbină vrednicia personală cu tipul de 
natură al îngerilor ca factori ai apropierii de Dumnezeu ne este încă o taină, iar îngerii 
şi oamenii au fost creaţi de către Dumnezeu cu scopul de a convieţui în unitate. 

însemnătatea antropologică a creării îngerilor este multiplă. Se pot 
distinge, pe temeiul Revelaţiei, două arii ale acesteia, care decurg, pe de o parte, din 
spiritualitatea naturii îngereşti, iar, pe de altă parte, din tipurile fiinţelor îngereşti şi 
rosturile lor. 

îngerii sunt primii tovarăşi ai viitoarei făpturi a omului care împărtăşesc cu 
el raţiunea proprie sau specifică naturii lor. îngerii au fost creaţi de Cuvântul 
dumnezeiesc la maturitatea deplină a spiritualităţii lor, înzestraţi cu sfinţenie de la 
început şi capabili de o puternică statornicie în virtute. Celelalte creaturi dispun de 
raţiuni compatibile cu cele proprii ale făpturilor raţionale, îngeri şi oameni, şi 
relative la Raţiunea supremă, Cuvântul lui Dumnezeu, Căruia I se supun întrucât 
sunt circumscrise legilor naturale pe care Dumnezeu le-a stabilit. Dar în afara 
îngerilor şi oamenilor, celelalte făpturi nu pot fi numite raţionale, pentru că nu au 
capacitatea conştientizării lumii, a legăturii cu Dumnezeu, a binelui şi a răului, deci 
nu au raţiune proprie, ci sunt neraţionale. 60 Revelaţia mărturiseşte crearea îngerilor 


59 Ibid. Cf. Octoihul mic. Tiparul Tipografiei Eparhiale, Sibiu, 1991, p. 56. Sf. Dionisie 
Areopagitul. Despre Ierarhia Cerească, în op. cit., Cap. VII-IX. pp. 23-29. Cf. şi Sf. Ioan Gură 
de Aur, op. cit.. Omilia IV,V, p. 40. Cf. Isaia 6,2-3 (serafimi); Iezecliiel 10 (Vedenia focului şi a 
heruvimilor); Coloseni 1,16; Psalm 102,21; 1 Tesaloniceni 4,16 (arhanghel); Psalm 148,2 
(îngeri). Cf. Benedict Ghiuş, Despre îngeri, în MO, an. IX, 1957, nr. 3 -4, pp. 172- 181. Id., 
îngerii la Sfinţii Păruiţi, în MO, an. IX, 1957, nr. 7-8 pp. 487-496. Petru Movilă, Mărturisirea 
Ortodoxă, tr. Traian Diaconescu, Ed. Inst. European, Bucureşti, 2001, & 8, 16, pp. 25, 37-38. 

60 Vasile, episcopul Oradei (coord.), op. cit., p. 13. învăţătura de credinţă ortodoxă, după 
Mitropolitul Petru Movilă şi Sinodul din Iaşi 1643 (traducere în română de Radu Greceanu, 
1691, Buzău, reeditată 1942), cu binecuvântarea P.F. Patriarh Iustin, Ed. IBMBOR, 1952, pp. 
64-65. Sf. Vasile cel Mare, Omilii Ia Psalmi, ed. cit., p. 252. Sf. Maxim Mărturisitorul, op. cit., I, 
7d, p. 81. Luis Maria Armendâriz, Hombre y mundo a la luz del Creador, Ediciones 
Cristiandad, 2001, pp. 161-196. Cf. Petru Stamatidi, op. cit., pp. 20-21. 

la începutul săptămânii creaţiei (Iov 38,7). Aceste făpturi, pe lângă lauda pe care o 
aduc lui Dumnezeu (Ps. 97/96,8; 103/102,20-21; 148,2), au rolul de a-1 îndruma şi 
ajuta pe om pe calea spre mântuire (Iov 33,23). îngerii îi mângâie pe cei aflaţi în 
nevoi (Ps. 34/33,7; 91/90,11), încercând sau mustrând pe cel ce trebuie întors la 
credinţă, cu puterea dată lor de Dumnezeu (Ps. 35/34,5; 78/77,54). Deşi omul a 
căzut în păcat prin Adam şi Eva, el nu a încetat să fie în legătură nevăzută cu aceste 
puteri îngereşti, cu care în rai comunica direct şi cărora li se va alătura din nou 
odată cu mântuirea. 

întrucât «Duh este Dumnezeu» (In. 4,24), făpturile create de El sunt cu 
atât mai apropiate de Dumnezeu prin însăşi natura lor cu cât sunt mai spirituale. 
Tradiţia iudeo-creştină respinge panteismul atât de categoric, încât se poate spune 
că Revelaţia receptată de religiile monoteiste (iudaism, creştinism, islam) a 
introdus cea mai mare claritate în gândirea universală în privinţa distincţiei între 
Creator şi creatură. Gândirea Indiei şi a Chinei, a Greciei şi Romei antice, a 
popoarelor din Orientului Apropiat şi America precolumbiană ş.a. nu au reuşit să 
reziste tentaţiei panteismului, iar dacă unele cugete desprinse din aceste arii de 
religiozitate încearcă să susţină mai hotărât teismul şi distincţia dintre Divinitate şi 
creatură, acest demers se află de obicei în afara curentului preponderent şi nu 
găsesc suficientă energie pentru a putea opune argumente panteismului atât de 
general răspândit. 61 

Religiile lipsite de Revelaţia supranaturală a Bibliei realizează cel mult o 
distincţie de individualitate, iar foarte rar şi insuficient una de natură între 
Divinitate şi făptură. Mai mult, gnosticismul este cel care a perpetuat această 
indistincţie încercând adesea în decursul istoriei Bisericii să convertească şi creşti¬ 
nismul la ea. Filosofia occidentală cade de multe ori în aceeaşi eroare, încercând să 
îl supună pe Dumnezeu categoriilor raţionale aplicabile lumii şi nu să îl înţeleagă 
ca oglindit în ele dar dincolo de ele, respectiv ca pe un Făuritor care îşi pune 
pecetea pe obiectul produs de el. 

Revelaţia ne învaţă însă că oricât de spirituală ar avea o făptură natura sa, 
distincţia dintre natura creată şi cea necreată rămâne la fel de imuabilă. în cazul lui 
Dumnezeu, spiritualitatea este doar un termen de asemănare cu modalitatea raţio¬ 
nală de existenţă a omului, dar Dumnezeu trebuie înţeles apofatic, dincolo de 
categoriile creaţiei. De aceea, încercând un discurs cât mai corect teologic, menţio¬ 
năm caracterul absolut al spiritualităţii lui Dumnezeu, concept prin care spirituali¬ 
tatea lui Dumnezeu o vedem ca fiind de altă natură decât orice spiritualitate creată. 
Doar în cazul lui Dumnezeu modalitatea raţională de existenţă este absolută, 
întrucât doar El cuprinde totul în mod desăvârşit cu înţelegerea Sa, este atotputer- 


61 Lc. St. S. Bejan, art. cit., pp. 637-652. Cf. Sfântul Grigorie Palama, Despre împărtăşirea 
dumnezeiască, 3, în Filocalia, voi. VII, ed. cit., pp. 375-377 şi notele Pr. D. Stăniloae. Cf. Drd. 
Ştefan Resceanu, Concepţia Yoga şi atitudinea ortodoxă, în ORT, nr. 4 , 1974, p. 695 sq. Prof. 
Diac. Emilian Vasilescu, Ideea de progres în diferite religii, în ST, nr. 1-2,1949, pp. 7-8 sq. Cf. Pr. 
Toma Gherasimescu, Ce spun despre facerea lumii filozofii supranaturalişti?, ed. cit., pp. 9-15. 

nic, cuprinzându-Se pe Sine şi toată lumea în capacităţile Sale nelimitate de acţiune 
şi este absolut liber, 62 întrucât face doar binele, în mod infinit, binele fiind singurul 
creator, iar răul deşertăciune. Făpturile raţionale (îngerii şi oamenii) nu cunosc 
totul, nu sunt atotputernice şi nici nu dispun de libertate absolută ca şi Dumnezeu. 
Incapacitatea făpturii de a cunoaşte totul provine şi din faptul că nu ele au creat 
lumea şi deci nu o pot cunoaşte din postura Cratorului, care inevitabil le precede. în 
plus, felul în care Dumnezeu cunoaşte lumea este diferit de cel al făpturii, El cunos¬ 
când integral, fără rest. Puterea unei făpturi este mai mare cu cât este de o natură 
mai spirituală, capacităţile sale de a produce acţiuni durabile în plan veşnic fiind 
mai înalte. 

Orice făptură are, însă, capacităţi limitate, întrucât ele nu pot crea binele 
prin acţiunile lor decât dacă îşi iau această putere din harul lui Dumnezeu, care le-a 
creat şi pe ele. Dumnezeu este independent de vreo relaţie, iar făpturile sunt 
dependente de relaţia lor cu El. Aceasta nu înseamnă că Dumnezeu nu are relaţii, 
atât între Persoanele Sfintei Treimi, cât şi relaţia acestora, ca Unic Dumnezeu, cu 
creaţia. Dar Dumnezeu nu este nici cauzat, nici alimentat de aceste relaţii, pe când 
făptura este şi cauzată şi alimentată în fiinţa ei de relaţia ei cu Dumnezeu. Tatăl îl 
naşte pe Fiul şi îl purcede pe Sfântul Duh, ceea ce ar presupune aceste două relaţii 
de cauzalitate în Sânul Sfintei Treimi, însă aceste relaţii nu sunt identice cu ceea ce 
numim cauzalitate în sânul naturii create. Fiul şi Sfântul Duh provin din Tatăl, dar 
nu pentru că El le-ar preceda, cele trei Persoane fiind deopotrivă veşnice, 
dependenţa lor ontologică una de alta fiind de altă natură, mult mai tainică decât 
putem înţelege şi dincolo de categoriile lumii, după cum este şi Treimea Unitate a 
lui Dumnezeu. Diferenţa dintre Dumnezeu şi făptură este piatra unghiulară a 
teologiei revelate; Dumnezeu este independent, iar creatura dependentă de 
Dumnezeu, şi deci existenţa şi spiritualitatea lui Dumnezeu sunt absolute, iar ale 
făpturii relative la El. Spiritualitatea îngerilor înşişi, cu care se aseamănă sufletele 
omeneşti, nefiind desăvârşită în comparaţie cu Dumnezeu, Revelaţia Scripturii şi a 
Tradiţiei le-a atribuit şi lor o anumită corporalitate, dar nu în felul în care fiinţele 
văzute au trupuri, ci pentru că nu au însuşirea transcenderii spaţiului şi timpului ca 
şi Dumnezeu şi nici măcar pe aceea ubicuităţii, ca în cazul prezenţei lui Dumnezeu 
sau a pătrunderii harului Său în lume. 63 

Dacă distincţia dintre creat şi necreat este netă, tot atât de adevărat este că 
făpturile nu dispun de capacitatea pe care o are Dumnezeu, de a pătrunde lumea cu 


62 Sf. Ioan Damaschin, op. cit.. Cartea II, cap. II, p. 46: „Tot ce este raţional este şi liber”. 

63 Sf. Ioan Damaschin, op. cit., p. 46: „îngerii sunt circumscrişi”; „Se spune că [îngerul] este 
necorporal şi imaterial în raport cu noi, deoarece tot ceea ce se pune în comparaţie cu 
Dumnezeu, singurul incomparabil, este grosolan şi material. Numai Dumnezeirea este în 
realitate imaterială şi necorporală”. Cf. Ibid., Cartea II, cap. XII, p. 70. Tertulian, Despre suflet, 
VII, în Apologeţi de limbă latină, PSB 3, trad. Prof. Nicolae Chiţescu, Eliodor Constantinescu, 
Paul Papadopol, Prof. David Popescu, Ed. IBMBOR, Bucureşti, 1981, pp. 268-269: o anume 
corporalitate a sufletului, „uşoară”, diferită de cea materială, a trupului. Cf. Pr.Prof. Dr. Dumitru 
Stăniloae, Teologia Dogmatică Ortodoxă, voi. I-III, ed. cit., voi. I, pp. 238-241. 

prezenţa Sa, în calitate de Creator, distinct de lume prin natură. Distincţia poate să 
nu însemne distanţă, ci dimpotrivă, o şi mai strânsă împletire. Distincţia dintre 
Persoanele Sfintei Treimi fac, în mod paradoxal, şi mai strânsă şi de negrăit 
unitatea lui Dumnezeu în unicitatea fiinţei Sale. Distincţia dintre natura necreată şi 
cea creată face ca între Dumnezeu şi lume, reprezentată prin om, să existe o 
întrepătrundere strânsă, Dumnezeu pătrunzându-şi creaţia, iar ea hrănindu-se cu 
harul Său. 

Dumnezeu începe crearea planului material al lumii tot în ziua întâi, 
continuând însă crearea lui în şase zile. Sfântul Ioan Gură de Aur face legătura 
între lipsa de desăvârşire a pământului la prima sa apariţie şi dependenţa omului 
faţă de pământ. Această dependenţă nu trebuie să devină un motiv ca pământul să 
fie cinstit mai mult decât se cuvine. 64 

în Biblie şi în literatura patristică, creaţia este întotdeauna înţeleasă ca 
inferioară şi distinctă de natura divină, spre deosebire de literatura religioasă a altor 
popoare. Abisul (adâncul) este personificat la babilonieni de un dragon (cf. lupta 
cosmogonică dintre Tiamat şi Apsu, respectiv Marduk 65 ), dar Dumnezeu ne 
revelează în Sfânta Scriptură şi în scrierile Sfinţilor Părinţi pământul, stelele, cerul, 
lumina, întunericul, complet demitologizate, reduse la statutul lor real, ştiinţific s-ar 
putea spune, de corpuri cereşti sau fenomene naturale. Şi de aici reiese cu claritate 
că Revelaţia păstrează o cale de mijloc între miturile personificării şi deificării 
făpturilor şi materialism, acesta din urmă fiind un mit inversat, mitul existenţei de 
sine stătătoare a naturii materiale. Miturile religioase exagerau printr-un sacru ca 
proiecţie a lumii, iar materialismul se află în iluzia desacralizării, coborând atribu¬ 
tele divinităţii în materie: veşnicie şi atotputernicie a materiei - din moment ce totul 
evoluează de la sine, într-o auto-construcţie; presupusa capacitate a materiei de a fi 
izvor al inteligenţei etc. Materialismul consideră că este capabil să furnizeze un 
fundament solid ateismului, dar, de fapt, divinizează materia. Aceasta este o altfel 
de adorare a pământului în locul lui Dumnezeu, deoarece, observând fenomenele 
naturale, ştiinţa ateist-materialistă nu mai lasă loc lui Dumnezeu, considerând că 
lumea materială se explică prin ea însăşi. 

Doctrina creaţionistă a primului capitol al Facerii nu lasă niciun loc 
intermediar între Dumnezeu şi creaţie, afirmând transcendenţa lui Dumnezeu. 
Dumnezeu nu emană creaţia, lumea nu este rezultatul transformării unor divinităţi 
sau a unor părţi din «corpul» acestora, cum se întâmplă în toate miturile, care se 
opun astfel Revelaţiei, ci Dumnezeu porunceşte, iar făpturile iau fiinţă. în Fac. 1,3- 
4, crearea de către Cuvântul lui Dumnezeu (reiterată în Ps. 33/32,6-9) indică 

64 Sf. Ioan Gură de Aur, op. cit.. Omilia II, IV, pp. 20-21. 

65 OAB, p. 1. Mircea Eliade, Istoria credinţelor şi ideilor religioase, trad. Cezar Baltag, Ed. 
Univers Enciclopedic, Ed. Ştiinţifică, Bucureşti, 1999, pp. 55-57. Enuma Eliş în Constantin 
Daniel, Athanase Negoiţă, Gândirea asiro-babiloniană în texte, Ed. Ştiinţifică, Bucureşti, 1975, 
pp. 11-51. Cf. Owen Flanagan, The Really Hard Problem. Meaning in a Material World, The 
MIT Press, London, Cambridge, 2007, pp. 183-219. 

domnia inegalabilă a lui Dumnezeu şi pregăteşte pentru doctrina de mai târziu a 
creării in nimic (2 Mac. 7,28; Evr. 11,3). 

Creaţia lui Dumnezeu prin cuvânt, prin „rostire” se interpretează pe mai 
multe planuri. Pe de o parte, creaţia însăşi reprezintă „cuvintele lui Dumnezeu”, pe 
care El le exprimă prin actul creaţiei, act independent de orice determinare şi 
exprimând libertatea absolută a lui Dumnezeu. Pe de altă parte, rostirea presupune 
o a doua Persoană a lui Dumnezeu, care exprimă voinţa Tatălui: Fiul este Cuvântul 
care „rosteşte” „gândurile” Tatălui. De aceea făpturile sunt cuvintele Cuvântului 
divin. Critica biblică nu acceptă, în general, duhul profetic în care interpretează 
Sfinţii Părinţi, rămânând într-o îngustime în care Vechiul Testament nu se mai află 
în legătură cu Noul Testament. Sfânta Scriptură nu mai este considerată opera 
unitară, dar progresivă de revelare a lui Dumnezeu, ci rezultatul unui progres teolo¬ 
gic pur omenesc. Critica reducţionistă rămâne astfel incapabilă să accepte interpre¬ 
tarea treimică pe care o dau Sfinţii Părinţi unor locuri din Vechiul Testament . 66 

Interpretarea Sf. Vasile cel Mare despre pământul de la început (Fac. 1,2) 
se bazează pe textul Septuagintei, care spune că «pământul era nevăzut şi 
netocmit» ( âooaroc nai axaracrxzvatrrog) . De aici, el interpretează că pământul era 
acoperit de ape. Critica biblică modernă ajunge la concluzii asemănătoare pornind 
de la termenii ebraici, tohu wabohu, primul termen, tohu, fiind cel mai probabil o 
variantă a tehom însemnând „abisul, pământul complet acoperit de ape (v. Ps. 
104/103,7)” 67 sau chiar „neantul”, starea de neorganizare iniţială a materiei create 
de Dumnezeu, iar bohu având o valoare emfatică. 

Lumina de la început (Fac. 1,3) reprezintă, pe de o parte, o energie lumi¬ 
noasă fizică, materială, care scălda cosmosul şi despre a cărei posibilă existenţă ne 
poate da câteva repere radiaţia remanentă a universului, pe care astrofizica o 
consideră o reminiscenţă a radiaţiei din timpul exploziei primare (în teoria Big- 
Bang-ului). Interpretând Scriptura, Sfinţii Părinţi scriu în privinţa luminii materiale 
de la începutul creaţiei că „la început era fără formă” 68 sau, altfel spus, că încă nu 
era adunată în stele, idee care corespunde cu descoperirea ştiinţifică a unei lumini 
ubicue în univers, remanentă de la începuturile lumii. Sfântul Vasile cel Mare 
avertizează asupra importanţei interpretării literale a facerii lumii, inclusiv a luminii 
şi întunericului, pentru a nu se cădea în idei maniheiste, dualiste, în genul luptei 
contrariilor primordiale, a binelui şi răului simbolizate de lumină şi întuneric. 

Dar lumina aceasta primordială ne duce, pe de altă parte, cu gândul şi la o 
interpretare spirituală, anagogică, întrucât putem lua în considerare aici lumina 
harului Sfântului Duh care s-a revărsat în lume încă de la început, furnizând 


66 Cf. Georges Pidoux, L’homme dans l’Ancien Testament, «Cahiers theologiques», 32, 
Delachaux & Niestle, Neuchâtel et Paris, 1953, pp. 36-37. 

67 Richard J. Clifford, S.J., şi Roland E. Murphy, O. Carm., Genesis, în NCJ, p. 14. Cf. la chinezi 
hun-dun - Jean Delumeau, Religiile lumii, Ed. Humanitas, Bucureşti, 1996, p. 508. Sf. Vasile cel 
Mare, Omilii la Hexaemeron, PSB 17, ed. cit., II: I, p. 85. Paul Beauchamp, op. cit., pp. 161-163. 

68 Sf. Dionisie Areopagitul, op. cit., IV, 4, p. 147. 

creaţiei, ca Dătător de Viaţă, capacitatea de a răspunde lucrărilor dumnezeieşti 
ulterioare, până la desăvârşire. Lumina de la început ne aminteşte şi de comentariul 
Sf. Apostol şi Evanghelist Ioan despre Fiul lui Dumnezeu ca „lumina oamenilor” 
(In. 1,4 sq.). Tot Sfântul Vasile cel Mare scrie despre prezenţa la început, încă 
înainte de crearea lumii materiale a luminii spirituale, din care se împărtăşesc sfinţii 
îngeri şi cei care se mântuiesc. Dincolo de valabilitatea incontestabilă pentru 
credinţă a acestor interpretări spiritualiste rămâne şi ideea despre o lumină fizică 
primordială care a apărut atunci când Dumnezeu a zis «să fie lumină» (Fac. 1,3). 
Radiaţia remanentă ubicuă este pusă pe seama Big-Bang-ului, având lungimea de 
undă A = 7,35 cm (microunde). A fost descoperită de Penzias şi Wilson în 1964 la 
laboratoarele Bell. 69 

Lumina reprezintă esenţa - a lumii spirituale sau materiale şi de aceea 
lumina spirituală apare adesea însoţită de cea materială, mijloc prin care materia 
participă la spirit. Astfel a fost şi la crearea lumii, când lumina spirituală este arăta¬ 
tă ca mediul făpturilor spirituale, iar după aceea lumina fizică devine mediul făptu¬ 
rilor materiale. Amândouă acestea au şi o finalitate antropică, pentru înţelegerea 
căreia trebuie cunoscut raportul omului cu lumina, atât spirituală cât şi materială, în 
cele trei mari etape ale existenţei sale: originile, prezentul şi eshatonul. înainte ca 
lumina să fie revărsată pe pământ de către soare „ziua” şi „noaptea” se datorau 
revărsării şi retragerii luminii primordiale, iar ziua tradiţională evreiască şi cea 
bisericească ortodoxă păstreză ordinea revelată pentru zilele creaţiei: „seară” şi 
apoi „dimineaţă”. 70 Se pot face câteva obiecţii, pe temeiul bibliografiei patristice, 
în teologia ortodoxă întunericul nu este înaintea luminii, iar Sf. Vasile cel Mare 
explică ştiinţific raportul dintre lumină şi întuneric: întunericul este lipsa luminii, 
iar umbra se produce prin interpunerea unui corp ceresc între lumină şi observator. 
Aici nu apare nicio paralelă între întuneric şi lumină şi interpretarea lor mitică, ci 
dimpotrivă, sunt respinse categoric opiniile gnostice, care asociază întunericul cu 
haosul sau cu răul. 

Sf. Grigorie de Nyssa vorbeşte de întunericul supraluminos, dar acesta 
reprezintă perceperea adâncă de către om a slavei lui Dumnezeu, realitatea fiind 
slava, iar nu întunericul. Supraabundenţa slavei face imposibilă circumscrierea ei în 

69 Steven Weinberg, Primele trei minute ale universului, trad. Gheorghe Stratan, Ed. Politică, 
Bucureşti, 1984, pp. 60 sq. Sf. Vasile cel Mare, op. cit., I:V, II:IV-VII, pp. 75, 88 sq., 91, 93. S. 
Augustinus, op. cit., Liber Primus, cap. IV, col. 176-177; Id., De Genesi ad litteram imperfectus 
liber, PL 34, cap. V-VI, col. 227-231. Pr. Toma Gherasimescu, op. cit., pp. 7-8. 

70 Sf. Vasile cel Mare, op. cit., II: IV, pp. 88 sq. OAB, p. 1. Pentru calendarul ebraic şi începerea 
zilei evreieşti seara, v. Pr. Prof. Dr. Dumitru Abrudan şi Pr. Prof. Dr. Emilian Corniţescu, 
Arheologie biblică, Ed. IBMBOR, Bucureşti, 1994, p. 141. 

71 Sf. Grigorie de Nyssa, Despre viaţa lui Moise sau despre desăvârşirea prin virtute, trad. 
introd., com. Pr. Prof. Ion Buga, Ed. Sfântul Gheorghe-Vechi, 1995, pp. 123-124 [PG 44, col. 
377AB], Pr. Prof. Dr. Dumitru Stăniloae, op. cit., voi. II, 1997, pp. 25 sq. Cf. Louis Lavelle, 
Panorama doctrinelor filosofice, traducere de Oana-Amelia Bibiri şi Diana Gradu, Editura 
Timpul, Iaşi, 1997, pp. 133-134. 

fiinţa umană limitată, ceea ce duce la perceperea ei ca întuneric. De aceea, legătura 
care se face uneori între întuneric şi un fel de „haos” precreaţional este eronată, 
întunericul şi noaptea sunt tot realităţi ale lumii create, iar legarea lor de un „haos” 
necreat, anterior creaţiei, provine din concepţii mitice opuse Revelaţiei, care denotă 
incapacitatea de a concepe nimicul ca lipsă a oricărei existenţe: atunci când vorbim 
de necreat, ne referim doar la Dumnezeu şi niciodată la „realităţi” sau stări (de 
„haos”) necreate anterioare creaţiei. în doctrina biblică şi creştină apare transcen¬ 
denţa absolută a lui Dumnezeu faţă de creaţie nu există ceva între Dumnezeu şi 
creaţie, ci prin energiile Sale, prin care a creat lumea. Dumnezeu o şi pătrunde, în 
virtutea proniei divine. Iisus Hristos este Fiul lui Dumnezeu întrupat. Nici în 
Persoana Acestuia nu există amestec sau echivoc între cele două naturi ale Sale, ci 
natura divină şi cea umană sunt unite fără să se confunde. 

Aprecierea pe care o face Dumnezeu fenomenelor sau obiectelor creaţiei 
începe cu lumina, pe care o califică drept bună (Fac. 1,4). Ambiguitatea termenului 
în limba greacă (koĂov) îl face pe Sf. Vasile să scrie despre frumuseţea luminii. 
Oricum, în teologia sa cele două calităţi sunt văzute întotdeauna inseparabile. 
Lumea este judecată de către Dumnezeu ca frumoasă şi întrucât i se estimează 
folosul sau finalitatea ulterioară. Ca şi în alte scrieri ale sale sau ale altor Sfinţi 
Părinţi, şi din acest comentariu rezultă clar caracterul antropocentric al folosului 
creaţiei, fără să fie vorba de un antropocentrism absolut (în felul celui rezultat, 
uneori poate printr-o interpretare exagerată, din filosofia lui Protagoras), ci de unul 
relativ, în care lumea este creată antropocentric în sensul că îl are ca reprezentant 
creat înaintea lui Dumnezeu pe omul purtător de chip dumnezeiesc, stăpân al 
creaţiei (Fac. 1,26 sq.), dar omul ca persoană şi ca şi comunitate umană este creat 
teocentric, respectiv hristocentric. Lumea îşi are finalitatea tot în Dumnezeu, dar 
prin om: „Tot universul a fost creat pentru om sau pentru ca omul să se întâlnească 

72 

în el cu Dumnezeu”. 

Dacă nu s-ar afirma natura dublă, spiritual-corporală a omului, acesta ar fi 
este lipsit de reperul divin, ceea ce l-ar face egalul valoric al tuturor existenţelor 
neraţionale, cu toate că se remarcă prin calităţi superioare faţă de acestea. în 
absenţa judecăţii de valoare a lui Dumnezeu, întreaga creaţie este egală valoric cu 
„neantul” sau „haosul” din care se presupune că a ieşit. Doar Dumnezeu, care oferă 
creaţiei dimensiunea veşniciei, o poate valoriza cu adevărat. 


72 Pr. Prof. Dr. Dumitru Stăniloae, Sfintele Taine şi ierurgii bisericeşti, în ORT, anul XXXVII, 
nr. 3. iul.-sept., 1985, [pp. 450-454], p. 454. Cf. Sf. Vasile cel Mare, op. cit., II:VII, p. 94. 
Protagoras, în Diogenes Laertios, Despre vieţile şi doctrinele filosofilor, trad. C. I. Balmuş, Ed. 
Polirom, Iaşi, 1997, Cartea IX, VIII, p. 299. Bertrand Russell, A History of Western Philosophy, 
Simon & Schuster, 1945, pp. 73-81. Sf. Ioan Gură de Aur, op. cit., voi. 1, Omilia VIII, II, p. 82: 
„Omul este mai de preţ decât toate fiinţele văzute! Pentru el Dumnezeu le-a adus la fiinţă pe 
toate acestea (...)”; Omilia VI, V, p. 65; Omilia XV, I, p. 158. Sf. Antonie cel Mare, învăţături 
despre viaţa morală a oamenilor şi despre buna purtare, în 170 de capete, în Filocalia, voi. I, 
trad. Pr. Prof. Dr. Dumitru Stăniloae, Ed. Harisma, Bucureşti, 1992, & 118, 120, 122, 130-133, 
137, pp. 37-40. 

Timpul este o coordonată a creaţiei, astfel că timpul propriu-zis - a cărui 
scurgere noi o sesizăm datorită mişcării materiei, datorită vibraţiilor fundamentului 
energetic al materiei - apare concomitent cu facerea lumii. Timpul are un început, 
care este cel al lumii materiale, timpul fiind o coordonată a materialităţii. 

Existenţa lumii spirituale dinaintea creării celei materiale este nemăsurabilă 
în timp, corespunzându-i „o stare mai veche decât facerea lumii”, 73 dar cu toate 
aceasta lumea spirituală creată nu este detaşată complet, ca şi Dumnezeu, de 
temporalitate, întrucât, aşa cum am arătat, făpturile care o populează, îngerii, nu 
deţin o spiritualitate pură. 

Referitor la momentul şi felul apariţiei lumii. Sfântul Vasile cel Mare arată 
că, pe de o parte, timpul nu este mai vechi decât lumea, iar pe de altă parte nu a fost 
nevoie de timp pentru ca lumea să apară la porunca lui Dumnezeu, ci apariţia ei s-a 
produs instantaneu: „lumea a luat fiinţă fără scurgere de timp, odată cu voinţa lui 
Dumnezeu. Alţi traducători ai Scripturii [Aquila, Symmachus şi Theodotion, n.tr.] 
au redat mai clar sensul acestui cuvânt [ rrtWCQ, n.n.], spunând: «în scurt a făcut 
Dumnezeu», adică: dintr-o dată, în puţină vreme ”. 74 

Nu există etape între voia lui Dumnezeu şi împlinirea ei. Toate sunt create 
la momentul stabilit de către Dumnezeu, însă fără vreo lucrare autonomă a materiei 
pe care Dumnezeu doar ar supraveghea-o, ci apariţia făpturilor se supune întru totul 
voinţei lui Dumnezeu, şi are loc dintr-o dată, instantaneu, din nimic şi în deplină 
armonie internă şi cu Creatorul: „Dumnezeu, însă, înainte de a fi cele ce se văd 
acum, a gândit şi a pornit să aducă la existenţă cele ce nu erau; în acelaşi timp a 
gândit şi cum trebuie să fie lumea şi ce formă să-i dea materiei, ca să fie în armonie 
cu ea”. Pr. Prof. Dr. Dumitru Abrudan arată, pe urmele Sfinţilor Părinţi, că 
începutul lumii şi al timpului sunt simultane. 76 

Crearea lumii văzute începe odată cu porunca dumnezeiască, dar are loc 
treptat, de la simplu la complex, noi porunci creatoare sau organizatoare punctând 
acest proces. Această creştere în complexitate a fost observată şi de filosofii antici, 
ale căror analize le-a folosit Sfântul Dionisie Areopagitul pentru interpretarea sa 
creştină asupra acestei realităţi, bazat pe descrierea zilelor creaţiei din Fac. 1. în 
Despre Numirile Dumnezeieşti , Sf. Dionisie reia treptele făpturii, ca un punct de 
întâlnire dintre filosofia platonică şi aristotelică, pe de o parte, şi Revelaţie, pe de 
altă parte, marcând patru nivele: existenţa , viaţa , simţirea şi înţelepciunea. Regnul 
mineral se bucură doar de existenţă, fără o viaţă corporală; categoria vegetală, dar şi 

73 Sf. Vasile cel Mare, op. cit., I: V, p. 75. Cf. Sf. Ioan Damaschin, op. cit.. Cartea II, cap. II şi 
XII, pp. 46, 70. Sf. Simeon Noul Teolog, op. cit.. Discursul 1, 5, pp. 128-129. 

74 Sf. Vasile cel Mare, op. cit., I: VI, p. 77. Ibid., I: V-VI, pp. 75-77. 

75 Ibid., II:II, p. 86 = PG 29, col. 33 A: „O de Qe'o;, ttq'iv ti tcov vuv ogcufievimi 'yevea^a.i, eh; vouv 
fiaXopevo; xai o$p,rjcra; âjajeîv ei; revemv râ pţ] ovTa, ofioîj Te evorjcrev onoîov Tim xpi] tov 
xocriJbov eimi, xai tu) eidei avTov Tyv â,Qp,otţou(rav vXiqv a-vva.-ne'yevvrirre'. 

76 Pr. Prof. Dr. Dumitru Abrudan, Cronologia biblică vechitestamentară, loc. cit., pp. 8-9. 

77 Sf. Dionisie Areopagitul, Despre Numirile Dumnezeieşti, ed. cit., Cap. V,3 sq., pp. 158 sq. Cf. 
Jack David Eller, op. cit., pp. 134-159. 

animalele inferioare, lipsite de sistem nervos, deja dispun de biologie, dar sensibili¬ 
tatea este necentralizată, vagă, locală. Animalele cu sistem nervos au o sensibilitate 
din ce în ce mai conturată, mai ales la cele cu sistem nervos central. în ultima catego¬ 
rie intră şi omul din punct de vedere al biologiei, dar el adaugă „înţelepciunea”, 
facultate numită aşa pentru a putea fi deosebită chiar de inteligenţă: animalele, ca 
urmare a sensibilităţii centralizate dispun de o anumită percepţie a lumii în funcţie de 
care reacţionează unitar, ca indivizi, dar ele nu posedă capacitatea de a semnifica 
informaţiile, atât din punct de vedere cognitiv, cât şi moral. 

Capacitatea de a înţelege şi prelucra în mod propriu ceea ce sesizează, cu 
ajutorul raţiunii, este caracteristică spiritului, ea aparţinând şi omului întrucât acesta 
este înzestrat şi cu natură spirituală. Datorită acestei îmbinări desăvârşite care se 
produce în om între planul spiritual şi cel material, această făptură a fost aleasă de 
Dumnezeu să încheie creaţia, ca împărat căruia i s-a pregătit împărăţia (lumea) şi 
palatul (raiul). 78 

îngerii, cu toate că sunt fiinţe spirituale ( Ps. 104/103,5), nu sunt spirit pur, 
întrucât astfel este numai Dumnezeu. îngerii sunt caracterizaţi astfel de o anumită 
„materialitate” care decurge din natura lor creaturală. Ei nu sunt cu totul detaşaţi 
de spaţiu şi timp ca şi Dumnezeu şi astfel se poate spune că au o anumită „materiali¬ 
tate”, mult „subţiată” însă faţă de făpturile lumii văzute, numite în mod propriu 
făpturi materiale. Dar nici făpturile materiale nu sunt complet lipsite de participarea 
spiritului. Nimic nu poate exista fără o contribuţie a spiritului la acea existenţă. Tot ce 
a fost creat a apărut datorită voinţei dumnezeieşti, cu puterea harului Său, şi sunt 
susţinute în existenţă şi călăuzite spre împlinirea scopurilor lor prin aceleaşi energii 
divine. De acestea se împărtăşesc inclusiv pietrele şi firele de praf; cu atât mai mult 
plantele, care au viaţă, servind ca hrană omului şi animalelor. Animalele au, pe lângă 
acestea, şi o „inteligenţă”, inferioară omului şi supusă instinctelor, lipsită de conştiin¬ 
ţă şi de capacitatea alegerii morale, dar care dă acestor făpturi o anumită percepţie 
asupra lumii înconjurătoare. Această realitate este subliniată de Cartea Facerii , când 
se arată, încă de la animalele acvatice şi zburătoare, iar apoi şi în cazul celor terestre, 
că sunt „fiinţe cu viaţă în ele” {Fac. 1,20). 

Viaţa animalelor rămâne una biologică, fără o spiritualitate proprie, oricât 
de complexe sunt proprietăţile ei, animalele neavând un suflet raţional şi nemuritor 
ca şi omul. Omul îmbină desăvârşit planului spiritual cu cel biologic al existenţei: 
este maximumul a ceea ce este o făptură spirituală, întrucât are suflet, din aceeaşi 
categorie naturală cu duhul îngerilor, iar virtuţile lui pot, în principiu, să le egaleze 
pe cele ale îngerilor; iar omul este de asemenea maximumul a ceea ce poate oferi 
materia, având o biologie similară animalelor. Cei doi poli ai creaţiei sunt simetric 
reprezentaţi în om - de aceea omul şi nu îngerul este coroana creaţiei. Nu încape 


78 Sf. Grigorie de Nyssa, Cuvânt apologetic la Hexaemeron, către fratele său Petru, în Scrieri II, 
PSB 30, ed. cit., p. 99. Sf. Maxim Mărturisitorul, op. cit., I, 7d, pp. 79-81. 

79 Sf. Ioan Damaschin, op. cit.. Cartea II, cap. II şi XII, pp. 46, 70. Sf. Simeon Noul Teolog, op. 
cit.. Discursul 1, 5, pp. 128-129. Sf. Macarie Egipteanul, op. cit.. Omiliile IV,9, VII,7, XVI,7, 
pp. 102-104, 126, 174-175. 

îndoială că valoarea făpturii îngerilor este deosebit de mare înaintea lui Dumnezeu, 

OA 

ei depăşind net spiritual pe oamenii lumii postadamice, dar cu toate acestea omul 
are datoria de a deveni, mântuindu-se în Iisus Hristos, un „înger în trup”, un preot, 
în sens universal, al lumii, un duh legat de lumea materială prin trupul său, dator 
astfel să călăuzească această lume spre Dumnezeu din interiorul ei, ca aparţinător 
ei, ca legat de ea în virtutea îmbinării într-o singură natură a sufletului şi a trupului. 

Pe măsură ce se succed zilele creaţiei (zilele II-VII), are loc creşterea în 
complexitate a lumii, iar pe măsură ce este creată depinde de intervenţia directă a 
lui Dumnezeu. întreaga Revelaţie respinge ideea că natura creată ar fi independentă 
de Dumnezeu. Universul şi lumea vie nu este un produs al unui proces natural 
independent de Dumnezeu sau cu rare momente de alimentare supranaturală. Un 
caracter deosebit al doctrinei creştine este faptul că Dumnezeu este înţeles „nu 
numai ca şi Creator, ci şi ca singurul izvor şi susţinător al vieţii, fizice, mentale şi 
spirituale”, creaţia neputând fi concepută fără pronie, deci fără o permanentă 
întrepătrundere a lucrărilor lui Dumnezeu cu lumea. 

Tăria (creată în ziua a doua) este adesea înţeleasă ca un firmament, privit ca 
o boltă solidă {Iov 37,18), care a separat apele de deasupra de cele dedesubt (leş. 
20,4; Ps. 148,4). în concepţia Sf. Grigorie de Nyssa, însă, tăria este atmosfera 
pământului sau un strat al ei. în privinţa creării plantelor (ziua a treia). Dumnezeu 
foloseşte materia deja creată: „porunca sa creatoare a fost îndreptată spre pămânf 
{Fac. 1,11-13). în ziua a patra sunt creaţi aştrii, iar în a cincea vieţuitoarele din 
mări şi cele zburătoare. Biblia aminteşte, potrivit unor interpretări şi de monştrii 
marini (nrşrin - unele comentarii îi consideră echivalenţi unor specii de dinozauri - 
Fac. 1,20-23; Ps. 74/73,14-15; Iov 7,12). Potrivit concepţiei patristice, toate 
tipurile de vieţuitoare au apărut îndată după porunca dumnezeiască, instantaneu, iar 
apelor li s-a dat capacitatea de a genera şi susţine viaţa biologică. Crearea 
animalelor superioare (ziua a şasea) dovedeşte din nou, ca şi în cazul plantelor, 
legătura lor mai strânsă cu materia, deoarece pământului i se porunceşte să 
"scoată " {Fac. 1,24-25, comp. vr. 11-12) din sine aceste vieţuitoare. Termenul 
NXifl (<^yî) din vr. 24 poate fi tradus cu „generează”, „produce” sau 
„germinează” şi se mai află în vr. 12, opus, în mod interesant lui RttfŢri din vr. 11, 
acesta din urmă fiind în consonanţă cu , „verdeaţă”. Această acţiune creatoare 
se deosebeşte de crearea omului, întrucât acesta este creat special, prin sfatul din 
sânul Sfintei Treimi, lucrarea directă a lui Dumnezeu asupra materiei şi suflarea de 
viaţă. Omul este, astfel, mai mult legat de Dumnezeu decât de materie. 82 


8U Sf. Vasile cel Mare, op. cit., VIII: II, IX: IV, p. 159, 174. Sf. Simeon Noul Teolog, op. cit.. 
Discursul 1, 7-8, 10, pp. 137-140, 145-148. Ibid., 1, 5, pp. 128-129. 

81 Michael Furse, Bishop of St. Albans, God’s Plan, The Stanhope Press Ltd., Rochester, 1938, 
p. 14. 

82 Sf. Grigorie de Nyssa, op. cit., p. 122. Sf. Vasile cel Mare, op. cit., I: VI, VILI, pp. 77, 147. Sf. 
Ioan Gură de Aur, op. cit.. Omilia V, IV, p. 51. Prot. George Dragas, art. cit., p. 1104. OAB, pp. 
1 - 2 . 

Sf. Vasile cel Mare remarcă extraordinara varietate a tipurilor create de 
Dumnezeu. Varietatea biologică, biogeografică, fiziologică, trofică şi comporta¬ 
mentală, respectiv perpetuarea ereditară a caracteristicilor speciei. în urma tuturor 
celorlalte făpturi, Dumnezeu îl creează pe om, mai întâi bărbatul, iar apoi femeia 
(Fac. 1,27; 2,7,21-22). După acest ultim act al creaţiei. Dumnezeu îşi evaluează 
cele create ca "bune foarte" (Fac. 1,31), în timp ce până atunci, în fiecare zi a 
creaţiei, Dumnezeu aprecia ca "bună" opera Sa (Fac. 1,4 ş.a.). Superlativul din 
finalul zilei a şasea se datorează omului, prin care creaţia este completă. 83 

Odihna din ziua a şaptea înseamnă că Dumnezeu a încetat să mai creeze un 
tip nou de făptură după ce l-a creat pe om , încheind creaţia cu omul ca împărat al 
ei. Ziua a şaptea este şi cea în care Dumnezeu binecuvintează creaţia (Fac. 2,1-3), 
ceea ce îşi găseşte răspuns în ziua de odihnă a omului, când el binecuvântează 
numele lui Dumnezeu prin slujbe sfinte. Odihna lui Dumnezeu nu se compară cu 
cea a omului, deoarece nu este urmarea ostenelii, ci se referă la terminarea creării 
tuturor tipurilor de făptură odată cu crearea omului, după care, prin binecuvântarea 
lumii, Dumnezeu îi dă acesteia un sens spiritual, o orientare spre El, Creatorul şi 
proniatorul creaţiei, omul fiind dator ca împreună cu sine să atragă toată lumea pe 
calea desăvârşirii spirituale. După săptămâna creaţiei, pronia înlocuieşte crearea 
tipurilor creaturale din nimic, dar interpretatrea patristică este că lucrarea creatoare 
a aşezat o distincţie netă între ele. 84 

Aprecierea calităţii creaţiei (Fac. 1,31) de către Dumnezeu nu este ca a 
cuiva care îşi dă seama de aceasta post factum. El fiind atotştiutor. Moise ne 
semnalează această constatare pe potriva înţelesurilor omeneşti, ca noi să vedem că 
Dumnezeu nu este autorul răului şi că, din moment ce El dă cinstirea potrivită 
făpturilor Sale, şi noi trebuie să ştim să preţuim cum se cuvine folosul şi frumu¬ 
seţea acestui dar al lui Dumnezeu pentru om, care este creaţia. 85 

Faptul că Dumnezeu binecuvântează lumea creată arată că El dă creaţiei o 
orientare, un telos spiritual. Omul, ca făptură a lui Dumnezeu, primeşte binecuvân- 


81 Sf. Vasile cel Mare, op. cit., VII: II, III, pp. 148-150. Richard J. Clifford, S.J., şi Roland E. 
Murphy, O. Carm., art. cit., pp. 16-18. O AH, pp. 2-3. 

84 Sf. Ioan Gură de Aur, op. cit.. Omilia VI, V, Omilia X, VII, pp. 65, 110, 112. Sf. Grigorie de 
Nyssa, op. cit., cap. XVI, p. 51 ( PG 44, 185 B). Vasile, episcopul Oradei (coord.), op. cit., p. 13. 
învăţătura de credinţă ortodoxă, ed. cit., p. 69. Sf. Grigorie de Nyssa, Despre facerea omului, în 
Scrieri II, PSB 30, ed. cit., cap. II-III, pp. 20-21. Ibid. , cap. XVI, p. 51 = S. Gregorius Nyssenus, 
De opificio hominis, PG 44, 185 B: „Xqt] jâg Ost!) (cvjSav aogiarov Iv rolţ 'ye'ysvyfAsvoiţ nag’ 
auTou vo[j,iţeiv' âĂĂ’ sxâcrTou tcjv ovtmv sivai ti Tisgaţ xal pergov, tţ] tou TTsnoi'rjxoTog aoipla 
n£Qig,ETQo{ig,aiiov’ - „Căci trebuie să ne închipuim că la Dumnezeu n-a rămas nimic neterminat când 
e vorba de originea făpturilor, ci fiecăreia din ele i-au fost hărăzite din partea Creatorului o 
margine şi o măsură hotărâtă”. 

85 Pr. Prof. Dr. Dumitru Stăniloae, Creaţia ca dar şi tainele Bisericii, loc. cit., pp. 10 sq. Id. , 
Lumea ca dar al lui Dumnezeu şi crucea pusă peste acest dar, în Teologia Dogmatică 
Ortodoxă, ed. cit., voi. I, pp. 232-237. Sf. Vasile cel Mare, Omilia a IX-a, Că Dumnezeu nu este 
autorul relelor, V, loc. cit., pp. 441 sq. Sf. Ioan Gură de Aur, op. cit.. Omilia III, III, Omilia 
VIII, III, pp. 26, 85. Pr. Prof. Dr. Nicolae Neaga, art. cit., pp. 10-19. K. Galling, op. cit., p. 12. 

tarea Lui, dar ca şi chip raţional al Său şi stăpân al lumii desemnat tot de către 
Stăpânul ceresc, este capabil şi să binecuvânteze la rândul său. Binecuvântarea nu e 
(doar) o rostire, o comunicare verbală, ci înseamnă încărcarea cu energie dumne¬ 
zeiască a celor binecuvântate pentru ca ele să-şi urmeze telos-\A. Dar, de asemenea, 
binecuvântarea nu e un act automat sau magic: făpturile raţionale pot alege 
conlucrarea cu energiile necreate care li se dăruiesc. Dumnezeu şi lumea sunt legaţi 
prin această comunicare personală energetică a cărei sursă este Creatorul, dar la 
care participă şi făpturile raţionale, conform cu raţiunile proprii. 

Minunile lui Iisus Hristos sunt astfel de acţiuni creatoare asupra făpturilor 
prin cuvânt şi alte gesturi, care toate sunt omeneşti, asociate cu harul dumnezeiesc. 
Minunile lui Hristos sunt săvârşite prin cuvânt, de către Cuvântul, cu aceeaşi 
putere, cu aceeaşi acţiune creatoare a harului. Nu cuvântul ca discurs creează sau 
lucrează minuni, ci Cuvântul-Hristos, iar cuvântul-rostire indică doar pentru noi 
elementele cognoscibile ale acelei taine, mărturia unui fenomen care ne descoperă 
lucrarea în sine, de nepătruns, a lui Dumnezeu. 86 

Observând unicitatea acţiunii lui Dumnezeu şi că rolurile fiecăreia dintre 
Persoanele Sfintei Treimi formează această unicitate, înţelegem că lumea pe care a 
creat-o Dumnezeu este unică şi unită în Creatorul ei. Omul este cel prin care se 
realizează atât unificarea lumii în interiorul ei, în calitate de fiinţă care există pe 
ambele planuri, spiritual sau material, cât şi unirea dintre Dumnezeu şi creaţie, prin 

R7 

însuşirea firii omeneşti de către Fiul lui Dumnezeu. 

Dacă vorbim de lumi, cum ar fi „lumea spirituală” şi „lumea materială” sau 
o pluralitate de lumi spirituale sau materiale, ele se află în cadrul aceleiaşi unice 
lumi create de unicul Dumnezeu. Nu există vreo altă lume, care să-şi aibă prove¬ 
nienţa altundeva, decât în acţiunea creatoare a lui Dumnezeu. Dumnezeu le-a creat 
pe toate, iar tipurile de făpturi pe care primul capitol al Facerii nu le numeşte se 
subînţeleg în virtutea relaţiei lor obligatorii cu categoriile (mari) amintite: „Deci nu 
căuta o expunere a tuturor existenţelor, ci prin cele ce ţi s-au arătat, înţelege-le pe 

oo 

cele trecute sub tăcere!”. Lumea creată de Dumnezeu este unică (un univers, un 
cosmos) în sensul unităţii firii create, dar este diversă dacă ne gândim la împărţirea 
ei în lume nevăzută (spirituală) şi lume văzută (materială) sau dacă luăm în 
considerare înnoirea care va avea loc la „sfârşitul lumii”. Lumea în sensul celei pe 
care o cunoaştem în prezent va fi înnoită la „sfârşitul veacurilor”, dar rămâne unică 


86 Cf. Sf. Dionisie Areopagitul, Epistole, VII:2, în Sf. Dionisie Areopagitul, Opere complete, ed. 
cit., p. 260: „Unele lucruri mai presus de fire ca acestea s-au petrecut în acelaşi timp, fiind 
posibile de făcut de Hristos, atoatecauzatorul care face cele mari şi minunate care nu au număr”. 
Ibicl., VIII: 1, p. 261. Cf. Prof. Stylianos Papadopulos, Teologie şi limbaj. Teologie empirică - limbaj 
convenţional, în RT, trad. Pr. Dr. Ilie Frăcea, anul IX (81), nr. 1, ian-mart., 1999, [pp. 3-35], p. 32. 

87 Sf. Atanasie cel Mare, op. cit., pp. 89-95. Pr. Prof. Dr. Dumitru Popescu, Logosul divin şi 
unitatea creaţiei, într-o lume secularizată, în GB, nr. 9-12, 2003, pp. 49-54. 

88 Sf. Vasile cel Mare, Omilii la Hexaemeron, PSB 17, ed. cit., LVII, p. 79. Pr. Prof. Ion Bria, 
învăţătura ortodoxă despre viaţa viitoare, în ORT, nr. 1, 1984, [pp. 9-28], pp. 11-12. 

în sensul relaţiei dintre întreaga creaţie şi Dumnezeu, Creatorul ei, precum şi în 
sensul omogenităţii pe care i-o dă împărtăşirea ei, ca întreg, de purtarea de grijă a 
lui Dumnezeu. 

Unicitatea şi unitatea lumii are însemnătate antropologică, deoarece astfel 
nu există făptură, loc sau perioadă de timp care să aibă altă sursă sau alte legi de 
bază ale fiinţării decât omul. Menirea omului coincide cu menirea lumii, raţiunea 
omului găseşte punţi de relaţionare cu raţiunile tuturor lucrurilor şi cu Raţiunea 

RQ 

supremă, Cuvântul sau Logosul, cum arăta Sf. Maxim Mărturisitorul. 

Alt aspect deosebit de important pentru om, pe care îl deducem din însuşi 
actul creării lumii, este faptul că lumea nu a apărut la întâmplare , 90 iar neamul 
omenesc nu se află singur în lume, ci are ca parteneri de dialog alte făpturi spiritua¬ 
le, îngerii, dar mai cu seamă pe însuşi Dumnezeu. Dacă omului îi putem atribui 
raţiune, îngerii beneficiază de o cunoaştere mult mai înaltă decât cea de care este în 
stare omul în viaţa sa pământească. Psalmistul ne spune despre aceasta: «Ce este 
omul că-ţi aminteşti de el? Sau fiul omului, că-1 cercetezi pe el? / Micşoratu-l-ai pe 
dânsul cu puţin faţă de îngeri, cu mărire şi cu cinste l-ai încununat pe el. / Pusu-1- 
ai pe dânsul peste lucrul mâinilor Tale, toate le-ai supus sub picioarele lui.» ( Ps . 
8,4-6 ş.u.). Slava omului este micşorată faţă de a îngerilor, atât prin greutatea pe 
care o constituie gestionarea relaţiei sufletul cu trupul, ceea ce încetineşte evoluţia 
spirituală a omului, cât şi datorită stării actuale căzute, dar Dumnezeu preţuieşte 
făptura omului, pe care a destinat-o înfrăţirii cu îngerii. 

Sfinţii mari, deja mântuiţi, s-au alăturat cetelor îngereşti, iar Maica 
Domnului este mai cinstită decât cele mai înalte fiinţe îngereşti. Dacă lumea ar fi 
rezultatul autoconstrucţiei materiei, îngerii nu ar putea fi concepuţi ca efecte ale 
acestui proces. Concepţia despre natură ca independentă de Creator sau negarea 
expresă a existenţei lui Dumnezeu produc pe plan antropologic, pe de o parte, 
însingurarea în locul dialogului spiritual cu Dumnezeu şi îngerii, iar pe de altă 
parte, lipsa de finalitate a evenimentelor (deci a istoriei) şi a vieţilor omeneşti 
înseşi. Pentru a compensa însingurarea sa cosmică, omul a conceput existenţa 
fiinţelor extraterestre - mit care nu trebuie tratat cu superficialitate de către teologie 
deoarece a ajuns să capteze numeroşi aderenţi, din cele mai diverse categorii 
sociale. Lipsa de finalitate este uneori acceptată ca atare în ateism (Bacon, 
Diderot), ca şi consecinţă firească a ruperii legăturii dintre lume şi Dumnezeu. 
Alteori se încearcă o compensare a acestui minus teleologic de doctrine ale unor 

89 Sf. Maxim Mărturisitorul, op. cit., I, 7d, pp. 79-81, sq. Pr. Prof. Dr. Dumitru Stăniloae, 
Dinamica creaţiei în Biserică, în ORT, anul XXIX, nr. 3-4, 1977, [pp. 281-291], p. 282: „... 
Prin dinamismul lor, creaturile nu-şi pierd identitatea, ci trec de la o fază la alta în cursul 
desăvârşirii sau al deteriorării lor. Sfântul Maxim Mărturisitorul numeşte identitatea lor 
indestructibilă raţiune, în timp ce fazele trecerii în bine sau în rău, moduri (toottoi). Fazele bune 
ale creaturilor conştiente, adică ale oamenilor le numeşte şi virtuţi”. 

90 Sf. Vasile cel Mare, op. cit., I: II, p. 73. Sf. Ioan Gură de Aur, op. cit., voi. 1, Omilia III, IV, 
pp. 27-28. Prot. George Dragas, art. cit., pp. 1099-1100. 

ipotetice şi utopice împliniri ale fiinţei fără Dumnezeu, în mod individualist 
(supraomul lui Nietzsche) sau socialist (marxismul). 91 

Lumea nu este coetemă cu Dumnezeu, dar este unitară, armonios alcătuită 
de către Creatorul ei, avându-1 pe om ca microcosmos. Omul însumează în fiinţa sa 
partea spirituală şi cea matereială a lumii, dar este şi mai mult decât un microcos¬ 
mos, întrucât omul este mai mult decât suma simplă a celor două planuri ale 
existenţei. Omul este o persoană cu duh de viaţă, a cărui trup însuşi nu este doar un 
sistem material inteligibil în el însuşi, ci doar în relaţie cu duhul sau sufletul, care îl 
spiritualizează. Fiinţa omului, ca îmbinare între duh şi trup, este şi ea deplin 
înţeleasă doar în Iisus Hristos, Dumnezeu-Omul, care arată în Persoana Sa, care 
uneşte firea dumnezeiască şi cea omenească, faptul că omul este deplin doar în 
comuniune cu Dumnezeu. 92 


2. Locul şi responsabilitatea omului în cadrul creaţiei. 

Când a apărut omul ? Unde ? Cum! Din ce este alcătuit ? Evoluţionismul 
propune că omul a apărut acum aproximativ cinci milioane de ani, probabil în zona 
continentului actual al Africii, 93 prin transformarea unei maimuţe antropoide, fiind 
o specie evoluată de animal. Sfânta Scriptură şi Sfinţii Părinţi relatează despre 
apariţia lui Adam cu câteva mii (probabil circa şase mii) de ani înainte de Naşterea 
Domnului, în zona actuală a Orientului Apropiat, prin crearea lui specială de către 
Dumnezeu. Omul este, potrivit Revelaţiei, o fiinţă distinctă de animale datorită 
naturii sale spiritual-corporale, în care duhul este o dimensiune a existenţei distinc¬ 
tă de cea a materiei. 

Dincolo de disputa legată de momentul apariţiei omului între creaţionism şi 
evoluţionism, un aspect deosebit de important pentru credinţă este crearea omului 
în ziua a şasea a săptămânii creaţiei. Aşadar, timpul apariţiei omului este legat de 


91 Nicolai Berdiaev, Sensul creaţiei, Ed. Humanitas, Bucureşti, 1992, p. 65 sq. Id., împărăţia 
spiritului şi împărăţia cezarului, ed. cit., pp. 19-20. Cf. Denis Buican, Revoluţia evoluţiei. 
Evoluţia evoluţionismului, trad. Ecaterina Stamatin [PUF, 1989], Ed. Ştiinţifică, Bucureşti, 
1994, p. 56. Robert Deliege, O istorie a antropologiei, trad. Ioan T. Biţa, Ed. Cartier, Bucureşti, 
2006, pp. 271-308. 

92 Pr. Prof. Dr. Dumitru Stăniloae, op. cit., voi. I, pp. 14, 238-241, 273-274. Id., Starea 
primordială a omului în cele trei confesiuni, ORT, anul VIII, nr. 3, 1956, pp. 323-357. Id., 
Antropologia ortodoxă. Comentarii asupra stării primordiale a omului, în „Anuarul XVI al 
Academiei teologice "Andreiane"”, Sibiu, 1940, pp. 5-21. Sf. Vasile cel Mare, op. cit., I:VII, 
II:II, pp. 78, 86. Sf. Simeon Noul Teolog, Ţelul vieţii creştine, trad. Arhim. Paulin Lecca, Ed. 
Anastasia, 1996, p. 12. 

93 Leonardo Sequeiros, Raîces de la humanidad. jEvolucion o creacion?, Editorial Sal Terrae, 
Santander, 1992, pp. 10-12. Th. Riga, Gh. Călin, De la materie Ia om, Ed. Ştiinţifică şi 
Enciclopedică, Bucureşti, 1977, p. 228. V.E. Lariciov, în căutarea strămoşilor Iui Adam, Ed. 
Politică, Bucureşti, 1986, pp. 55, 58-59, 60 sq. Joseph Kălin, Die ăltesten Menschenreste und 
ihre sammesgeschichtliche Deutung, în Historia mundi, voi. I, Fiihre Menschheit, Francke 
Verlag, Bern, 1952, pp. 33-98. 

trei probleme fundamentale: a lumii din săptămâna creaţiei (succesiunea creaţiei), 
a miului şi a apariţiei ultime a omului în succesiunea tipurilor creaturale (făpturi¬ 
lor), cu logica sa antropocentric-teocentrică ( hristocentrică ) în cadrul organizării 
creaţiei. 

Creaţia este organizată teocentric şi antropocentric, fiind o reflectare, de 
natură diferită, a Creatorului ei. întrucât orice faur îşi lasă amprenta personală în 
opera sa, creaţia îl oglindeşte pe Dumnezeu, fiecare făptură absorbind pe măsura 
locului său ierarhic energiile necreate pe care Dumnezeu le revarsă în ea veşnic şi 
nemărgint. Omul a fost făcut ultimulde către Dumnezeu pentru că este coroana 
creaţiei Sale. Psalmistul ne dă mărturie despre loculomului în planul creaţiei: «Când 
privesc cerurile, lucrul mâinilor Tale, luna şi stelele pe care Tu le-ai întemeiat, îmi 
zic:/ Ce este omul că-ţi aminteşti de el? Sau fiul omului, că-1 cercetezi pe el?/ 
Micşoratu-l-ai pe dânsul cu puţin faţă de îngeri, cu mărire şi cu cinste l-ai 
încununat pe el./ Pusu-l-ai pe dânsul peste lucrul mâinilor Tale, toate le-ai supus 
sub picioarele lui.» (Ps. 8,3-6). întrucât omul este făptura raţională înzestrată atât 
cu duh cât şi cu trup, îmbinând planul spiritual cu cel material al creaţiei, întreaga 
natură creată îşi găseşte împlinirea în om. De aceea persoanele umane sunt gândite 
de către Dumnezeu cu un plan special în creaţie: acela de a înălţa creaţia, subsu¬ 
mată naturii lor, la comuniunea desăvârşită cu Dumnezeu. Din acest motiv, pentru 
că Dumnezeu îl cooptează pe om operei Sale de spiritualizare a lumii, orientarea 
teocentrică a lumii capătă şi un caracter antropocentric: lumea este orientată spre 
om întrucât este orientată spre Dumnezeu, iar omul este chipul lui Dumnezeu aflat 
în lume şi ultimul nivel al lumii văzute, care deţine şi spiritualitate proprie, ceea ce 
îi permite să se unească cu Dumnezeu şi astfel să unească lumea cu El. 94 

După ce l-a creat pe om, Dumnezeu a încetat să mai aducă la existenţă un 
tip nou de făptură. 95 Dacă din punct de vedere biologic s-ar putea concepe specii 
diferite care să aibă trup material şi în acelaşi timp să fie înzestrate cu raţiune, iar 
numai una dintre acestea ar aparţine speciei Homo sapiens, din punct de vedere 
teologic, toate speciile biologice imaginabile care sunt înzestrate cu raţiune şi au 
suflet capabil de mântuire ar trebui să aparţină aceluiaşi unic tip al fiinţei umane, 
întrucât teologia nu defineşte omul după numărul cromozomilor sau caracteristicile 
informaţiei genetice în general, ci prin faptul că deţine trup şi suflet, indiferent ce 
caracteristici genetice sau fiziologice ar avea tupul său. Această aserţiune este cu 
totul ipotetică, menită doar a arăta diferenţa dintre conceptul biologic şi cel teologic 


94 Pr. Prof. Dr. Dumitru Stăniloae, op. cit., voi. I, pp. 14, 238-241. Walther Eichrodt, Man in the 
Old Testament, Studies in Biblical Theology 4, trans. K. & R. Gregor Smith, Henry Regnery, 
Chicago, 1951, pp. 8 sqq. Cf. Eric Charles Rust, Nature and man in Biblical thought, 
Lutterworth Press, London, 1953, pp. 69 sq. Pr. Ioan Chirilă, PhD, Elemente de antropologie 
biblică: persoană / subiect, sine şi suflet. Studia Universitatis Babes-Bolyai - Orthodox 
Theology No 1, 2009, [ pp. 49-64], pp. 11 -13. 

95 Sf. Ioan Gură de Aur, op. cit.. Omilia X, VII, pp. 110, 112. Sf. Grigorie de Nyssa, op. cit., cap. 
XVI, p. 51 ( PG 44, 185 B). Vasile, episcopul Oradei (coord.), op. cit., p. 13. învăţătura de 
credinţă ortodoxă, ed. cit., p. 69. 

de om. Aserţiunea era ipotetică deoarece singura specie despre care se ştie sigur că 
deţine această caracteristică, de a poseda raţiune, deci suflet raţional este Homo 
sapiens, dar judecata pentru încadrarea teologică în tipul uman de fiinţă rămâne 
valabilă dacă o extindem la exemplarele fosile incluse de către ştiinţă în genul 
Homo sau altele. 

Dată fiind definiţia teologică a omului ca trup şi suflet, acest loc era 
singurul care lipsea în ierarhia creaţiei după crearea animalelor: îngerii, fiind duhuri 
fără trup material, umplu lumea spirituală, dar nu aparţin celei materiale; iar pe de 
altă parte mineralele, plantele şi animalele umplu lumea materială, dar nu au parte 
de spiritualitate proprie. Animalele, ultimele din serie, sunt trupuri fără de raţiune 
proprie, fără duh propriu, care se călăuzesc de raţiunea pe care a pus-o Dumnezeu 
în ele, dar care nu le este proprie, şi anume, ca raţiune funcţională, instinctul - care 
nu le permite libertatea gândirii şi alegerii raţionale. în momentul în care Dumnezeu 
l-a creat pe om, a fost împlinit un gol, creaţia ajungând la desăvârşirea ierarhiei 
sale, întrucât omul îmbină trăsăturile spirituale ale îngerilor cu cele materiale ale 
animalelor. De pe această poziţie omul a fost chemat de Dumnezeu să îl slujească: 
progresul spiritual al omului, respectiv al comunităţii umane, însemnând înduhovni- 
cirea sa dar şi atragerea lumii întregi spre spiritualizare. Dacă după crearea omului 
ar fi apărut noi tipuri de fiinţe lipsite de raţiune proprie, dar cu corp material capabil 
de autoreproducere, acestea ar fi intrat în categoria plantelor sau, dacă posedă 
instincte dezvoltate, a animalelor, dar nu ar fi produs o categorie nouă. La fel, dacă 
ar fi apărut noi îngeri sau noi tipuri de îngeri, aceştia ar fi continuat să se înscrie în 
categoria generică a îngerilor, adică fiinţe spirituale netrupeşti, deci nu ar crea mari 
categorii ontice noi. Ultimul care a creat prin apariţia sa o categorie ontică nouă în 
cadrul creaţiei a fost omul, fiinţa spiritual-corporală. De aceea, dacă până la apariţia 
omului în organizarea creaţiei a dominat principiul diferenţierii, odată cu omul 
domină în creaţie principiul unificării: omul uneşte spiritul cu trupul în natura sa, 
iar mai târziu, Iisus Hristos va unifica natura creată cu cea necreată. Persoana Sa 
reprezentând singura punte între creat şi necreat şi de aceea singura Cale spre 
Dumnezeu. 96 

Omul este aşezat în rai, unde se bucură atât de armonia cu natura, cât şi de o 
relaţie specială cu Dumnezeu, stare pe care însă o abandonează prin păcatul 
originar {Fac. 2,4 - 3,24). Omul este creat ultimul ele către Dumnezeu , în ziua a 
şasea, din ţărâna pământului {Fac. 1,26; 2,7), Creatorul suflând «în faţa lui suflare 
de viaţă» {Fac. 2,7). Toate aceste elemente, pe care ni le dă Scriptura spre cunoaş¬ 
tere despre facerea omului, au importanţa lor specifică. Sfinţii Părinţi comentează 


96 Pr. Prof. Dr. Dumitru Stăniloae, op. cit., voi. I, pp. 238-241, 258-261. ld., Fiul şi Cuvântul lui 
Dumnezeu cel întrupat şi înviat ca om, reunificatorul creaţiei în El pentru veci, în MO, XXXIX, 
nr. 4, iul.-aug., 1987, pp. 7-11. Pr. Prof. Dr. Ioan Gh. Coman, Elementele de antropologie în 
opera Sfântului Iustin Martirul şi Filozoful, în ORT, anul XX, nr. 3, 1968, pp. 378-394. Nikolai 
Berdiaev, Sensul istoriei, trad. Radu Păpăruţă, Ed. Polirom Iaşi, 1996, pp. 105-106. Sf. Ioan 
Damaschin, op. cit., Cartea III, cap. XI, p. 113. 

adesea în legătură cu momentul creării omului, că poziţia sa ultimă în ordinea 
creaţiei nu provine din vreo inferioritate a sa, ci dimpotrivă, Dumnezeu creează mai 
întâi palatul (lumea), iar apoi îl aduce la fiinţă pe împărat (omul). Omul este creat 
ultimul din purtarea de grijă a lui Dumnezeu (Fac. 1,26), întrucât este o fiinţă 
specială care poartă pecetea dumnezeirii, raţiunea, şi care este capabilă să se 

07 

asemene Creatorului prin bunătate. 

Revelaţia îl aşează pe om în prim-planul creaţiei, dar în legătură şi în 
dependenţă faţă de Dumnezeu. Această concepţie este un antropocentrism 
hristocentric teologic. Orice altă poziţie se situează în afara Revelaţiei, pentru că 
trebuie să cinstim făpturile cu cinstea dată lor de către Dumnezeu: atât minimali¬ 
zarea cinstirii date fiinţei umane în sânul creaţiei, cât şi hipertrofierea rolului 
omului sau a omenirii care s-ar concepe (complet) independentă de Dumnezeu, 
sunt extreme incapabile să ofere o finalitate suficientă, date fiind limitele de spaţiu, 
timp şi spiritualitate, ale firii umane şi a naturii create în general. Fără explicaţiile 
Revelaţiei este anevoioasă sau chiar imposibilă justificarea poziţiei centrale a 
omului în creaţie (în lume). S-ar renunţa la un sistem de gândire foarte închegat, 
care motivează întreaga viaţă omenească şi socială. Viaţa ar rămâne fără teleologie, 
deşi constituţia omului o cere. Dar, conform Revelaţiei, Dumnezeu l-a făcut pe om 
în urma celorlalte făpturi, ca stăpân al lor şi reprezentant al creaţiei înaintea Sa, iar 

QO 

rolul omului era prestabilit de către Dumnezeu atunci când a creat lumea. 

Omul este centrul de întâlnire al spiritului cu materia, dar măreţia lui nu 
decurge doar din această alcătuire însăşi, nici din raţiunea lui în sine, ci prin rolul 
pe care i-1 acordă Dumnezeu în ierarhia creaţiei de a fi conducător spiritual în 
relaţie cu Dumnezeu al firii lipsite de raţiune proprie şi de capacitatea comunicării 
prin limbaj raţional. Astfel, omul devine pe deplin vrednic de cinste dacă îşi împli¬ 
neşte acest destin dat lui de către Dumnezeu de a se înălţa spiritual. 

Sfinţii Grigorie de Nyssa, Dionisie Areopagitul şi alţi autori ulteriori 
preiau, într-un sistem de gândire creştin şi în conformitate cu Sfânta Scriptură, 
clasificarea platonician-aristotelică a existenţelor: existenţa nevie, viaţa vegetativă, 
viaţa simţitoare şi apoi viaţa raţională umană. Exceptând unele „eco”-filosofii 
extreme - cu tendinţa ori de a personifica natura lipsită de raţiune, ori de a 
dezumaniza omul (aici se înscriu şi unele tipuri de reducţionism radical) - ştiinţa 
modernă recunoaşte existenţa unei astfel de ierarhii în cadrul lumii observabile pe 
care o studiază. Un asemenea tip de ierarhizare a existenţelor este şi greu de evitat, 
deoarece se înscrie în stereotipurile cognitive universale." 


97 Sf. Ioan Gură de Aur, op. cit.. Omilia VI, V, p. 65: „că nu pentru altcineva a adus pe toate 
acestea pe lume, ci numai pentru om, pe care avea să-l pună, nu după multă vreme, împărat şi 
domn peste toate cele create de El”. Ibid., Omilia VIII, II, p. 82. Aceeaşi imagine: Sf. Grigorie 
de Nyssa, op. cit., cap. II-III, pp. 20-21. OAB, pp. 2-5. 

98 Pr. Prof. Dr. Dumitru Stăniloae, Teologia Dogmatică Ortodoxă, ed. cit., voi. I, pp. 238-241. 
Cf. K. Galling, op. cit., p. 12. 

99 Abraham Monk, op. cit., pp. 7-15. Franz Boas, op. cit., pp. 19-33, 49-65, 144 sq. 

Omul are şi o capacitate naturală de a distinge treptele unei ierarhii a 
existenţelor şi de a se plasa pe el însuşi ca fiinţă în cadrul acestei ierarhii. Există 
diferenţe în stabilirea unor asemenea ierarhii ale existenţelor care apar între culturi, 
mai accentuate între societatea globală modernă şi societăţile care păstrează o 
cultură eminamente mitică (i.e., distincţia între membrii umani şi cei de alt tip ai 
comunităţii are însă o valoare epistemică mai mare în societăţile modeme faţă de 
cele mitice). Totuşi, o ierarhie a conceptelor paralelă sau relaţionată cu cea ontică 
există şi în aceste din urmă societăţi, deşi intervin adesea alte criterii de constituire 
a ei. Datorită, însă, similitudinii funcţionării gândirii umane în general, ca aparţină¬ 
toare unei naturi umane comune, există întotdeauna corespondenţe şi modalităţi de 
compatibilizare între ierarhiile conceptuale ale diferitelor culturi, în concordanţă cu 
ierarhia ontică reală rezultată din actul creaţiei dumnezeieşti. 100 

Se poate vorbi de diferenţele culturale care se acumulează în fiecare dintre 
noi încă de timpuriu, pe parcursul personalizării şi continuând să absorbim 
„concentric” şi tot mai puţin profund, date şi structuri culturale. Există, însă, în 
opinia mai multor cercetători moderni, şi structuri cognitive universale. Cu greu s- 
ar putea imagina vreo cultură în care să nu se realizeze nicio distincţie între viaţa de 
tip animal şi cea de de tip vegetal. Dacă e posibil ca unele limbi sau culturi să nu 
distingă nominal planta de animal, pare imposibil de crezut că membrii unei astfel 
de culturi ar fi incapabili să distingă conceptual planta de animal sau planta (fiinţe¬ 
le vii în general) de un obiect neviu. Omul se naşte cu o astfel de capacitate de a 
face distincţie în percepţia lumii înconjurătoare prin intermediul ierarhiei conceptu¬ 
ale, precum se naşte şi cu capacitatea corespondentă de a comunica prin limbaj. 
Aceste capacităţi corespund unor necesităţi ale naturii omeneşti, ca natură raţională 
creată şi obligată a percepe şi a comunica prin intermediul trupului. 101 

Revelaţia vine în întâmpinarea necesităţii raţiunii omului de a înţelege 
ierarhia existenţelor şi locul pe care îl deţine el în cadrul acesteia. Revelaţia călău¬ 
zeşte raţiunea în a distinge mai întâi între Dumnezeu, Cel necreat, şi lumea creată 
de către El, afirmânnd transcendenţa Creatorului faţă de creatură, urmând apoi 
distincţiile realizate în interiorul creaţiei, între făpturile raţionale, cum sunt îngerii 
şi oamenii, şi cele neraţionale, între fiinţele vii cu viaţă biologică şi cele nevii, 
respectiv în cadrul făpturilor cu viaţă biologică între organismele de tip animal şi 
cele de tip vegetal. 

Prima distincţie ontologică se află, evident, între necreat şi creat. în filoso- 
fie această distincţie generează două mari domenii: „metafizica”, respectiv „fizica”. 
Cea din urmă nu are sensul ştiinţei moderne a fizicii, ci reprezintă o decodificare 
filosofică a lumii vizibile, sensibile sau observabile prin simţuri. Termenul vine de 

100 Jesus Azcona, op. cit., voi. 2, pp. 57-66. Georges Balândrier, op. cit., pp. 234-267. Steven 
Pinker, EI instinto del lenguaje. Como crea el lenguaje la mente, trad. Jose Manuel Igoa 
Gonzâles, Alianza Editorial, 2001, pp. 18 sq. Sf. Maxim Mărturisitorul, op. cit., I, 7d, pp. 79-81. 

101 Cf. Franz Boas, op. cit., pp. 19-33, 49-65, 144 ş.a. Eric H. Lenneberg, op. cit., pp. 282-288. 
Steven Pinker, op. cit., pp. 287-324. Cf. Jean Copans, Introducere în etnologie şi antropologie, 
trad. Elisabeta Stănciulescu şi Elisabeta Ciobănaşu, Ed. Polirom, Iaşi, 1999, pp. 73 sq. 

la cpvaig = producere, formare; natură; forţă capacitate creatoare...; cpvaj = a da un 
imbold (impuls), a impulsiona; a face să se nască; a creşte; a produce etc. 102 De aici 
numele de „fizicieni” a filosofilor „materialişti” ai Greciei antice, precum Thales. 
„Fizica” lui Thales corespunde cu fiosofia secundă la Aristotel, dar „fizicienii” nici 
nu sunt numiţi filosofi în adevăratul înţeles al cuvântului, ci doar cei ce se ocupă cu 
filosofia primă sau metafizica, şi mai ales „iubitorii de înţelepciune” care căutau 
elevarea spirituală prin cunoaşterea transcendentului şi raporturilor sale cu lumea, 

1 ftt 

erudiţa nefiind de ajuns pentru a fi numit cineva filosof. 

Singularitatea iniţială a universului, dedusă de astrofizică, deşi este, într-un 
anumit sens, un «vid» fizic, continuă să fie un «tip de realitate», chiar dacă la limita 
extremă a ceea ce se poate considera realitate existentă. E un tip de «nimic» care 
continuă să «existe» într-o anumită manieră, întrucât continuă să aibă cel puţin o 
anumită «legătură» cu noţiunile de timp şi spaţiu , ca un fel de „interfaţă” între 
«nimic» şi «ceva», dar care, — întrucât nimicul, fiind o non-existenţă, nu poate 
participa cu «ceva» la existenţă — aparţine la limită realităţii existente. Este ultimul 
«avanpost» al realităţii înspre nimic. O interfaţă a lumii spre nimic, dar totuşi 
aparţinătoare lumii, o limită privită dinspre noi spre nimic. Această singularitate 
iniţială are unele caracteristici anume: este unitatea minimă de spaţiu-timp, 
„punctul” fizic (1,6. IO' 35 m, lungimea Planck). 104 

După distincţia primă, dintre Dumnezeu şi creaţie, urmează distincţia care 
se realizează între «existenţă» ca atare şi «neexistenţă». Despre această distincţie 
Revelaţia ne spune că Dumnezeu a făcut lumea «din nimic» ( Evr. 11,3). Teoria 
clasică a astrofizicii, respectiv a Big-Bang-ului, presupune şi ea un fel de început al 
lumii din «nimic». Acest «nimic» fizic este însă deosebit de conceptul teologic 
similar, care este mult mai radical. Dacă astrofizica ne propune o singularitate 
iniţială, teologia vorbeşte de nimic în termeni absoluţi: minunea creării lumii de 
către Dumnezeu este, în teologia creştină, totală. Nu există nimic (juiţâev) ceea ce s- 
ar putea opune existenţei veşnice sau fiinţei dumnezeieşti ilkfa ovala). Acest nimic 
nu înseamnă «ceva», ci absenţa oricărei existenţe. în veşnicia pură există doar 
Dumnezeu, «Cel ce este», o m. , mir (leş. 3,14). 105 


102 Cf. Anatole Bailly, Le Grand Bailly, Dictionnaire Grec-Frangais, redige par E. Egger, 
Edition revue par L. Sechan et P. Chantraine, Ed. Hachette, Paris, 2000. 

103 Diogenes Laertios, op. cit., Cartea I, Introducere, p. 68, n. p. 352. Cf. ibid., IX, III, p. 291 (şi 
nota p. 524). Gheorghe Vlăduţescu, O istorie a ideilor filosofice, Ed. Ştiinţifică, Bucureşti, 1990, 
pp. 21-24: Plutarh, Vieţi paralele, voi. IV, ed. N.A. Barbu, Ed. Ştiinţifică şi Enciclopedică, 
Bucureşti, 1969, p. 45. 

104 Martin Rees, Doar şase numere, trad Irinel Caprini, Ed. Humanitas, Bucureşti, 2000, pp. 20 
sqq. Cf. Toma Gherasimescu, Creaţia universului din punct de vedere filozofic, ştiinţific şi 
biblic, ed. cit., voi. I, partea II, pp. 49-52. Jacques Merleau Ponty, Cosmologia secolului XX, Ed. 
Ştiinţifică şi Enciclopedică, Bucureşti, 1978, pp. 328-329. Cf. Werner Heisenberg, op. cit., pp. 
13-36, 127-140. 

105 S. Cyrilli Alexandrini, Commentarii in Joannem, Clarendon Press, Oxford, 1872, republicat 
«Culture et Civilisation», 3 voi., P.E. Pusey, Brussels, 1965, voi. 1, pp. 56, 175, 330, 448, voi. 2, 
pp. 330, 363, 455, 468, 485, 537. Pr. Lect. Dr. Constantin Preda, Inspiraţia Septuagintei din 

Eliminarea lucrarării creatoare a lui Dumnezeu din relaţia dintre existenţă şi 
nimic pe care o operează ateismul compromite singura finalitate satisfăcătoare a 
omului, anume veşnicia fericită. Aceeaşi tentativă reducţionistă de a explica lumea 
eşuează în a conferi altruismului baze suficiente în lupta cu egoismul (iubirea de 
sine, în sens rău, sau iubirea pătimaşă de sine), întrucât nu reuşeşte să ofere omului 
o împletire a motivaţiei autodesăvârşirii cu motivaţia depăşirii egoismului şi cu moti¬ 
vaţia iubirii de aproapele. Raportarea omului la veşnicia pe care i-o oferă Dumnezeu 
satisface în schimb deplin nevoia de teleologie şi axiologie în acelaşi timp. 

Omul este creat, deci împărtăşeşte cu toată făptura dependenţa de 
Dumnezeu, la toate nivelurile: ca existenţă simplă, ca individ viu şi integrat 
senzorial în lumea sensibilă (vizibilă), respectiv ca fiinţă gânditoare. 

Distincţia între neviu şi viu interesează în cadrul acestui punct doar din 
perspectiva locului omului în cadrul ierarhiei ontice şi a relaţionărilor sale de pe 
această poziţie, iar nu pentru a discuta mai în detaliu problema evoluţionismului, 
spre exemplu (v. Partea a Il-a). Teologia creştină preia din Sfânta Scriptură două 
planuri ale vieţii: viaţa sufletească şi cea trupească. Biologia studiază doar unul 
dintre aceste planuri, viaţa trupească. Ştiinţa fenomenelor observabile nu îşi poate 
înscrie în propria agendă problema lui Dumnezeu, iar în mod analog, este un abuz 
reducerea sufletului la biologie doar pentru că instrumentele acesteia nu îi permit 
presupunerea sufletului ca entitate spirituală distinctă faţă de materia structurată a 
corpului. 

în Simbolul credinţei mărturisim despre Sfântul Duh că este „Domnul de 
viaţă Făcătorul”, 106 afirmaţie care îşi găseşte susţinere în Sfânta Scriptură în nume¬ 
roase texte. Cartea Facerii se referă la Duhul lui Dumnezeu în contextul pregătirii 
pământului pentru o organizare superioară, iar în final pentru a susţine viaţa {Fac. 
1,2). Sfântului Duh îşi retrage sprijinul de la oameni în Fac. 6,3, atunci când ei 
trăiesc preocupaţi numai de viaţa biologică, fără să îi intereseze viaţa duhovni¬ 
cească. Ei acţionau dimpotrivă, supunâdu-şi sufletele poftelor trupeşti, împotriva 
ordinii naturale conform căreia au fost creaţi, rânduială dată de Dumnezeu în care 
sufletul trebuie să înfrâneze trupul şi să călăuzească întreaga fiinţă spre comu¬ 
niunea cu Dumnezeu. 

Retragerea sprijinului Sfântului Duh are consecinţe asupra vieţii, inclusiv a 
celei biologice, deoarece Scriptura continuă astfel: «zilele lor să mai fie o sută 
douăzeci de ani», afirmaţie care se poate referi fie la anii până la potop, cum arată 
Sfântul Ioan Gură de Aur, fie la scurtarea vieţii oamenilor după potop sau, mai 


perspectivă hermeneutică, în ST, seria a IlI-a, anul al II-lea, nr. 2, aprilie-iunie, Bucureşti, 2006, 
[pp. 37-59], pp. 53-54: Septuaginta accentuează aspectul ontologic, în sensul ontologiei 
filosofice greceşti, a lui ’ehyeh ’aşer ’ehyeh, care poate avea şi înţelesul prezenţei, purtării de 
grijă a lui Dumnezeu. Cf. Victor Stanciu, Minunile sunt lucrurile Tale!, Tipografia Eparhiei, 
Cluj, 1930, p. 20; Melissos, în Presocraticii. Fragmentele eleaţilor, ed. cit, p. 205 - greutatea 
ştiinţei din toate timpurile de a se pronunţa asupra începutului şi a limitelor lumii. 

106 V. Loichiţa, art. cit., p. 30. Sf. Ioan Gură de Aur, op. cit., XXII:IV, p. 269. Ibicl., 1:1, p. 22. 

degrabă, conţine ambele sensuri. Afirmaţia din Iov (Iov 33,4) face o corelaţie clară 
între acţiunea creatoare a Sfântului Duh şi viaţa integrală, duhovniccească şi trupeas¬ 
că a omului, ca un ecou al textului din Fac. 2,7. în Evanghelia după Ioan, Iisus 
accentuează importanţa covârşitoare a vieţii duhovniceşti faţă de cea trupească (In. 
6,63). Sufletul omului trebuie să se orienteze spre ascultarea de Duhul dătător de 
viaţă, iar nu spre ascultarea pătimaşă de de trup, deoarece prin harul Sfântului Duh 
omul intră în comuniune veşnică cu Dumnezeu, pe când satisfacerea nevoilor 
trupului poate avea folos doar în viaţa aceasta limitată în timp. De aceea, excesele 
pătimaşe în ascultarea de trup sunt deşertăciuni. Prin ascultarea de cuvintele lui 
Iisus Hristos omul intră înlegătură cu harul Sfântului Duh, care îi oferă viaţa 
veşnică, iar urmarea unei căi pătimaşe alterează fiinţa omului. 

Sfântul Duh ca „Făcător de Viaţă” este cel care creează, dăruieşte şi susţine 
viaţa integrală, fiind nu numai izvorul vieţii duhovniceşti, ci şi a celei trupeşti, 
respectiv biologice. Atunci când în Simbolul credinţei (art. 8) se afirmă despre 
Sfântul Duh că este „Făcătorul de Viaţă”, nu se poate separa calitatea Lui de izvor 
al vieţii duhovniceşti de calitatea aceluiaşi Duh Sfânt de izvor al vieţii biologice. Ar 
fi o perspectivă cu totul inconsecventă aceea care ar propune un Dumnezeu care nu 
are nicio legătură cu apariţia vieţii biologice, şi nici a omului ca fiinţă vie, ca 
organism biologic, dar ar juca un vag rol totalizator al vieţii spirituale. Dacă ne 
referim la Dumnezeu, trebuie acceptate toate consecinţele credinţei în El, iar, între 
acestea, convingerea că El a creat toate fiinţele vii, inclusiv omul, pentru că altfel 
nu ar mai fi vorba despre Dumnezeu, ci de o idee greşită despre Dumnezeu, care 
propune o Divinitate neglijabilă raţionamentului pentru că nu ar explica nimic, ci ar 

107 

apărea poate doar dintr-o nevoie subconştientă de a justifica viaţa spirituală. 

Dumnezeu este afirmat în Sfânta Scriptură şi Sfânta Tradiţie drept 
Creatorul tuturor fiinţelor vii, inclusiv al omului, atât în privinţa trupului cât şi a 
sufletului. Astfel înţeles rolul lui Dumnezeu ca şi Creator, discuţia despre evoluţio- 
nism în teologie ar apărea ca futilă. Dar tocmai pentru că puterea creatoare a lui 
Dumnezeu nu este suficient înţeleasă şi nici asumată până la capăt chiar de către 
unii creştini, din păcate discuţia despre evoluţionism rămâne în actualitate atât în 
plan ideologic cât şi în plan teologic. 

în cadrul vieţii făpturilor create, înţeleasă însă în integralitatea ei în 
contextul teologiei creştine, apar câteva niveluri sau diferenţieri deosebit de impor¬ 
tante, precum: distincţia dintre viaţa vegetativă şi cea senzitivă, dintre plante şi 
animale, respectiv între activitatea şi pasivitatea diferitelor facultăţi ale fiinţelor 
vii', distincţia dintre viaţa senzitivă şi cea intelectivă', distincţia dintre viaţa biolo¬ 
gică şi cea spirituală. Biologia modernă, deşi nu poate intra pe terenul vieţii 
spirituale, distinge şi ea numeroase trepte de organizare a materiei vii, care cores- 
pund diferitelor funcţii fiziologice şi adaptative. Astfel, o algă unicelulară organi- 

107 Vasile, episcopul Oradei (coord.), op. cit., p. 26. 

108 Clive Anthony Stace, Plani Taxonomy and Biosystematics, Cambridge University Press, 
1991, pp. 17-64: istoria taxonomiei. Roy Albert Crowson, Classification And Biology , Aldine 

zată în colonii are un sistem de cooperare între indivizi superior faţă de algele 
unicelulare necoloniale, iar o algă pluricelulară deţine indivizi mai complex organi¬ 
zaţi decât tipurile descrise anterior; amfibiile, spre desosebire de peşti, respiră aerul 
atmosferic, având un sistem respirator-energetic mai performant din acest punct de 
vedere. Dar din punctul de vedre al teologiei nu orice organizare funcţională 
biologică în plus are suficientă semnificaţie, ci au relevanţă mai degrabă distincţiile 
între diferite niveluri de participare la viaţa spirituală, distincţii observabile şi 
definibile în funcţie de adaptarea biologicului la raţiune şi comunicare raţională. 

Pe o treaptă inferioară din punctul de vedere al raţionalităţii se află 
vieţuitoarele care nu au deloc sistem nervos faţă de cele care au, primele având o 
capacitate de integrare în mediu şi percepere a mediului mult redusă. De aceea 
despre organismele inferioare se poate spune că au mai mult „viaţă” decât „sensibi¬ 
litate”, faţă de cele cu sistem nervos. Orice vieţuitoare are sensibilitate, inclusiv 
cele uniclulare. Dar organismele fără sistem nervos nu dispun de o sensibilitate 
superior integrată. Şi aici se mai poate sesiza o distincţie, plasând pe o treaptă 
superioară organismele cu organe specializate ale unei sensibilităţi superioare, 
adică sistem nervos central, encefal cu arii senzitive, motorii şi asociative, respectiv 
organe de simţ bine dezvoltate. 109 

Pentru biologia modernă apare fascinantă dihotomia dintre organismele 
fotosintetizatoare şi cele care nu fotosintetizează, deşi taxonomia modernă include 
între primele nu doar regnul plantelor (Plantae), ci şi alte regnuri (bacterii, alge), 
precum şi în rândul celor nefotosintetizatoare nu intră doar specii din regnul 
modern Animalia, ci şi din alte regnuri (protozoare). Fotosinteza şi respiraţia sunt 
esenţiale pentru viaţa biologică, dar din punct de vedere teologic şi filosofic, în 
antichitate, pe lângă necunoaşterea fotosintezei, era şi o altă mentalitate, care consi¬ 
dera că problemele de fiziologie furnizează criterii secundare faţă de cele referi¬ 
toare la participarea la raţiune - spiritualitate a diferitelor tipuri de vieţuitoare. De 
aceea, când un gânditor antic (filosofii greci, Moise, Sfinţii Părinţi) spunea „animal” 
se referea la un organism dotat cu organe de simţ (care îl şi aseamănă cu omul) şi 
având instincte (însuşi termenul animal provine din lat. anima / animatus - suflet / 
însufleţit, cu impulsuri instinctuale de viaţă în el). Organismele care nu posedau 
aceste calităţi erau întotdeauna considerate aparte, dotate mai degrabă cu viaţă 
vegetativă, deşi distinctă de cea a plantelor, datorită mobilităţii mai mari. 110 

în cadrul „animalelor” propriu-zise ale gândirii antice (cu organe de simţ şi 
instincte) se află „fiarele” (inclusiv mamifere) de pe pământ, târâtoarele, păsările, 
peştii. Dar Facerea scrie despre „târâtoare”, unde se pot include reptilele, amfibie- 
nii, dar şi nevertebrate repente, sau despre „zburătoare”, care calitate aparţine nu 


Transaction, New Brunswick, NJ, USA, 2006, pp. 17-26. pp. 27-37: specia biologică, definită după 
criterii evoluţioniste. 

109 Sf. Dionisie Areopagitul, Despre Ierarhia Cerească, în Opere complete, ed. cit., V-VI, pp. 
158-162. Sf. Vasile cel Mare, op. cit., VIII: I, pp. 157-158. 

110 Cf. Victor Albrecht von Haller, Elementa physiologiae corporis humani (1763), Sumptibus 
M. M. Bousquet et Sociorum, Lausannae, 1708-1777, pp. 551 sqq. 

numai păsărilor, ci şi unor mamifere (lilieci - Chiroptera), reptile zburătoare fosile 
(pterodactili), dar şi insecte. Ultimele, deşi nevertebrate, se includ la „animale 
zburătoare” în sens antic, deoarece au organe de simţ şi facultatea zborului. Sfântul 
Vasile cel Mare observă că un animal, mamifer (el dă exemplul câinelui), nu are 
raţiune autonomă, ca şi omul, dai - nici nu poate fi exclus de la o „anumită” partici¬ 
pare la viaţa raţională, datorită sensibilităţii lui şi a instinctelor sale. Acestea îl ajută 
să perceapă stimulii şi să reacţioneze afectiv-instinctual la lumea din jur, uneori 
surprinzător de „raţional”, putând da impresia că gândeşte. Animalele nu au, însă, 
gândire de tip uman, nu posedă un duh nemuritor şi raţional autonom, care să 
integreze informaţiile şi răspunsurile prin cuvânt sau faptă într-un mod abstract, 
deci gândit. Omul este singura făptură din lumea văzută - deci care posedă trup 
material, sensibil - capabil să gândească şi să vorbească. Omul are duh raţional. 
Sufletul omului nu este doar «suflare de viaţă» (Fac. 2,7) în sens animal sau 
biologic, ci viaţa omului poartă în plus calitatea de chip al lui Dumnezeu (Fac. 
1,26). Sufletul omului, pecetluit cu chipul lui Dumnezeu, indică facultăţile sale 
raţionale, conştiinţa de sine şi conştientizarea raţională a relaţiile sale ca persoană 
cu Dumnezeu, cu celelalte persoane raţionale create şi cu lumea neraţională (fără 
gândire proprie) cu toate treptele sale. Omul este fiinţa conştientă căreia Dumnezeu 
i-a lăsat în grijă făptura materială. De aceea, ceea ce alege omul pentru sine se 
răsfrânge asupra făpturii lipsite de raţiune proprie. Alegerea rea a primilor oameni a 
atras după sine efecte grave şi asupra creaţiei materiale, iar alegerea bună a celor care 
se mântuiesc atrage după sine şi înscriereape această cale a naturii materiale. 111 

Viaţa animalului este concentrată în sângele său (Fac. 9,4-5; Lev. 17,11), 
adică în metabolismul său biologic. Participarea animalelor superioare la raţiune 
sau spiritualitate rămâne circumscrisă sferei instinctual-afective. Creierul şi siste¬ 
mul nervos al omului sunt adaptate nu doar instinctelor, ci şi ca o interfaţă pentru 
gândirea şi limbaj - capacităţi spirituale date de Dumnezeu omului ca persoană 
unică şi distinctă faţă de alte persoane sau făpturi. De aceea, Sfinţii Părinţi văd 
creaţia împlinindu-se în om, iar „raţiunea” animală ca incompletă şi având nevoie 
de călăuzirea celei omeneşti, aşa cum sugerează şi Fac. 1,26 referitor la stăpânirea 
omului asupra creaturilor vii inferioare lui. Sfera instinctual-afectivă căreia îi aparţine 
„raţiunea” incompletă a animalelor superioare, dotate cu organe de simţ şi sistem 
nervos central corespunde „poftei şi mâniei” necălăuzite de raţiunea autonomă (în 
sensul detaşării de instincte), funcţionând fără conştiinţă proprie şi stăpânite de 
necesităţile biologice. 112 


111 Sf. Vasile cel Mare, op. cit., VII: I, pp. 147-148. Ibid., VIII: II, IX: III-IV, pp. 158-159, 172- 
175. Sf. Ioan Gură de Aur, op. cit.. Omilia XII, IV-V, pp. 132-133. Sf. Maxim Mărturisitorul, 
op. cit., I, 7d, pp. 79-81. Sf. Ioan Damaschin, op. cit.. Cartea II, cap. II, pp. 70-74. Luls Maria 
Armendâriz, op. cit., pp. 161-196. 

112 Sf. Vasile cel Mare, op. cit., VIII: II, pp. 158-159. Sf. Ioan Damaschin, op. cit., Cartea III, 
cap. II,VI, XII, pp. 98, 105, 115. Ibid., Cartea II, cap. XII, p. 70-74. Lars Thunberg, op. cit., pp. 

La Sfinţii Părinţi apare fecvent compararea raţiunii omeneşti cu comporta¬ 
mentul animal, considerându-se că omul devine mai rău decât animalul prin păcat. 
Animalul îşi orientează impulsurile (poftă - mânie) potrivit firii, adică potrivit 
necesităţilor naturale, biologice: se supune din instinct firii pe care i-a dat-o 
Creatorul (cf. Is. 1,3). 113 Viaţa omului nu se reduce la sângele său sau, altfel spus, 
la instinctele biologice care îi asigură supravieţuirea în lumea actuală, vizibilă, ci 
omul aspiră la veşnicie, având şi necesităţi spirituale. De aceea, dacă îşi utilizează 
libertatea împotriva firii, prin păcat, el se coboară sub comportamentul animal. 
Sufletul este menit să domine asupra trupului. Prin exercitarea acestei stăpâniri de 
sine, omul învaţă să stăpânească şi lumea pentru a o conduce spre Creatorul ei. 

3. Dihotomia fiinţei umane. Trupul şi sufletul. 

Alcătuirea omului de către Dumnezeu din suflet şi trup îi oferă perspectiva 
existenţei pe două planuri, orizontul lumii spirituale fiindu-i deschis, ca şi cel al 
lumii materiale, din momentul creaţiei. Cum se va vedea în capitolele următoare, 
raportul dintre suflet şi trup, respectiv dintre cele două planuri de existenţă s-a 
alterat, îndeosebi în defavoarea spiritului, prin căderea în păcat, moartea repre¬ 
zentând chiar o despărţire temporară a sufletului de trup. Dar mântuirea adusă de 
Iisus Hristos va restabili echilibrul pierdut al firii atunci când trupul se va uni din 
nou cu sufletul, la învierea de obşte. Atunci când omul luptă pentru mântuire, el se 
străduie şi pentru redobândirea echilibrului dintre cele două părţi ale naturii sale, 
suflet şi trup, ajungând prin mântuire la o treaptă superioară a acestui raport, 
constând în spiritualizarea întregii fiinţe aflate în comuniune cu Dumnezeu. 114 

Dumnezeu a alcătuit trupul omului din ţărâna pământului. Sf. Ioan Gură de 
Aur spune, referitor la Fac. 2,7: „Din ce a fost făcut cel dintâi om? Din pământ sau 
din altceva? Negreşit (...) că din pământ”. 115 Toţi Sfinţii Părinţi susţin crearea 
specială a omului, respectiv pronia de care se bucură coroana creaţiei atât în 
privinţa susţinerii în existenţă, cât şi spre folosul mântuirii (cf. Eccl. 5,17-19; Mt. 
10,29 sq.; 10,30 sq.). Lucrarea lui Dumnezeu este permanent prezentă în creaţie, 
inclusiv în condiţiile actuale căzute ale lumii. Dumnezeu acţionează în creaţia Sa 
mai mult sau mai puţin vizibil, dar permanent şi decisiv. 


151-163. Cf. John Shand, Istoria filosofiei occidentale, Ed. Univers Enciclopedic, 1993, pp. 
181-197. Petre Andrei, op. cit., pp. 52-58. 

113 Sf. Grigorie de Nyssa, Despre facerea omului, în Scrieri II, PSB 30, ed. cit., cap. VII, pp. 25- 
27. Sf. Vasile cel Mare, op. cit., VII: III-IV,VI, VIII: IV sq., pp. 150-153, 154, 162 sq. Sfântul 
Ioan Gură de Aur, Omilii la Matei, în Scrieri, Partea a treia, PSB 23, trad. Pr. D. Fecioru, Ed. 
IBMBOR, Bucureşti, 1994, LXIX, I, ed. cit., p. 799. 

114 Sf. Ioan Damaschin, op. cit., Cartea IV, cap. XIX, XXVII, pp. 189, 202. Sf. Grigorie de 
Nyssa, op. cit., cap. X-XII, XVII, pp. 31-35, 53. Id., Dialogul despre suflet şi înviere, în Scrieri 
II, PSB 30, trad. Pr. Prof. Dr. Teodor Bodogae, Ed. IBMBOR, Bucureşti, 1998, p. 395. 

115 Sf. Ioan Gură de Aur, Omilii la Facere, voi. 1-2, trad. Pr. Dumitru Fecioru, Ed. IBMBOR, 
Bucureşti, 2003-2004, voi. 1, p. 19. Cf. învăţătura de credinţă ortodoxă, ed. cit., pp. 70-71. Cf. 
Sfântul Vasile cel Mare, Omilii la Psalmi, ed. cit., VII:3, Omilie la Psalmul XXXII, p. 250. 




